text:
NYATI SI LE AKPAA DZI | ÐE NUWUWUA GOGOA?
“Nuwuwu La”—Nu Kae Wòfia?
Ne èse wogblɔ be “Nuwuwua gogo!” la, nu kae vaa susu me na wò? Ðe wò susu yia osɔfo aɖe si lé Biblia ɖe asi le kplɔ̃ta si le ɣli dom sesĩe hele asi wɔm ɖe nya dzi ŋkubiãtɔe la dzia? Alo ɖe wò susu yia ame aɖe si lé Biblia ɖe asi le ɣli dom le kpɔdomee le tsɔtsrɔ̃gbedeasi gblɔm la dzia? Nu mawo ŋu bubu nana ame aɖewo tsia dzimaɖi, evɔ ame aɖewo ya kea ɖi alo eɖia kokoe na wo gɔ̃ hã.
Enye nyatefe be Biblia gblɔ be: “Nuwuwu la ava.” (Mateo 24:14) Nudzɔdzɔ sia kee woyɔna be ‘Mawu fe ŋkeke gã la,’ kple “Armagedon.” (Nyaɖeɖefia 16:14, 16) Menye ɖeko subɔsubɔhawo fe nufiafiawo na amewo tɔtɔ le nu si nuwuwua fia ŋuti ko o, ke eŋuti nyakpakpa siwo naa vɔvɔ̃ ɖoa amewo la hã bɔ. Ke hã, nya si Biblia gblɔ tso nuwuwua ŋu la me kɔ nyuie—ena míenya nu si nuwuwua fia kple nu si mefia o. Gakpe ɖe eŋu la, Mawu fe Nya kpena ɖe mía ŋu be míanya nenye be nuwuwua gogo. Nu si ganyo wue nye be, efiaa ale si míawɔ atsi agbe la mí! Gake gbã la, na míaɖe susu totro siwo le amewo si ku ɖe nuwuwua ŋu la ɖa, ale be míade dzesi nu si tututu nuwuwua fia. Le Biblia fe nufiafia nu la, nu ka tututue “nuwuwu la” fia?
NU SI NUWUWUA MEFIA O
NUWUWUA MEFIA BE WOAFIA ANYIGBAA LE DZOBIBI GÃ AÐE ME O.
Biblia gblɔ be: “[Mawu ɖo] anyigba gɔme anyi ɖe efe anyinɔwo dzi; maʋã akpɔ o tso mavɔ me yi mavɔ me.” (Psalmo 104:5) Ŋɔŋlɔawo kple kpeɖodzi bubuwo na míeka ɖe edzi be Mawu matsrɔ̃ anyigba la gbeɖe o, eye maɖe mɔ gbeɖe be woatsrɔ̃e hã o!—Nyagblɔla 1:4; Yesaya 45:18.
MENYE NU SIWO ADZƆ LE WO ÐOKUI SI LE VO ME LAE AHE NUWUWUA AVƐ O.
Biblia ɖee fia be woɖo ŋkeke si dzi nuwuwua ava la ɖi—Mawu ɖo ɣeyiɣi aɖe koŋ ɖi na nuwuwua. Yesu gblɔ be: “Le ŋkeke ma alo gafofo la ŋuti la, ame aɖeke menyae o, mawudɔla siwo le dzifo la menyae o, eye Vi la hã menyae o, negbe Fofo la ko. Mikpɔ nyuie, minɔ ŋudzɔ, elabena mienya ɣeyiɣi ɖoɖi la o.” (Marko 13:32, 33) Eme kɔ nyuie be, Mawu (“Fofo la”) ŋutɔ ‘ɖo ɣeyiɣi’ si tututu dzi wòahe nuwuwua avɛ la ‘ɖi.’
MENYE AMEGBETƆWO ƑE NUWƆNAWO ALO KPE SIWO AGE TSO DZIƑONUTOWO ME LAE AHE NUWUWUA AVƐ O.
Nu kae ahe nuwuwua avɛ? Nyaɖeɖefia 19:11 gblɔ be: “Mekpɔ dzifo nu ʋu, kpɔ ɖa, sɔ ɣi aɖee nye esi! Eye woyɔ ame si bɔbɔ nɔ edzi la be Nutefewɔla kple Nyatefetɔ.” Kpukpui 19 lia yi edzi be: “Eye mekpɔ lã wɔadã la kple anyigbadzifiawo kpakple wofe aʋakɔwo wofo fu be yewoawɔ aʋa kple ame si bɔbɔ nɔ sɔ la dzi kple efe aʋakɔ la.” (Nyaɖeɖefia 19:11-21) Togbɔ be dzesiwo mee woŋlɔ nya mawo dometɔ geɖe ɖo hã la, míate ŋu ase egɔme nyuie be: Mawu le mawudɔlawo fe aʋakɔ aɖe ɖo ge ɖa be woava tsrɔ̃ yefe futɔwo.
NU SI NUWUWUA FIA
EFIA AMEGBETƆWO ƑE DZIÐUÐU DOKPONUAWO ƑE NUWUWU.
Biblia gblɔ be: “Dzifo fe Mawu la aɖo fiaɖufe [dziɖuɖu] aɖe anyi, si matsrɔ̃ gbeɖegbeɖe o. Eye fiaɖufe sia mayi ɖe dukɔ bubu aɖeke si me o. Agbã fiaɖufe mawo katã gudugudu, eye wòahe wo va nuwuwui, ke eya ɖeɖe anɔ anyi tegbee.” (Daniel 2:44) Abe ale si míekpɔe le numeɖeɖe 3 lia me ene la, woatsrɔ̃ ‘anyigbadzifiawo kpakple wofe aʋakɔ’ siwo ‘afo fu be yewoawɔ aʋa kple ame si bɔbɔ nɔ sɔ la dzi kple efe aʋakɔ la.’—Nyaɖeɖefia 19:19.
EFIA AƲAWƆWƆ, ŊUTASESẼ, KPLE NU MADZƆMADZƆ WƆWƆ ƑE NUWUWU.
‘Mawu atsi aʋawɔwɔwo nu le anyigba bliboa dzi.’ (Psalmo 46:9) “Ame dzɔdzɔewo koe anɔ anyigba la dzi, eye ame maɖifɔwoe asusɔ ɖe edzi. Ke woatsrɔ̃ ame vɔ̃ɖiwo ɖa le anyigba la dzi, eye woaho ame maɖianukwarewo ɖa le edzi.” (Lododowo 2:21, 22) Mawu gblɔ be: “Kpɔ ɖa! Mele nuwo katã wɔm yeyee.”—Nyaɖeɖefia 21:4, 5.
EFIA SUBƆSUBƆHA SIWO MEWƆ NUTEƑE NA MAWU O, SIWO BLEA AMEWO LA ƑE NUWUWU.
Biblia gblɔ be: “Nyagblɔɖilawo gblɔa alakpanya ɖi; eye nunɔlawo zãa wofe ŋusẽ tsɔ ɖua afetɔ ɖe amewo dzi. . . . Ke nu kae miawɔ ne nuwuwu la va?” (Yeremiya 5:31) Yesu gblɔ be: “Ame geɖewo agblɔ nam le ŋkeke ma dzi be: ‘Afetɔ, Afetɔ, ɖe míegblɔ nya ɖi le wò ŋkɔ me, eye míenya gbɔgbɔ vɔ̃wo do goe le wò ŋkɔ me, eye míewɔ ŋusẽdɔ geɖewo le wò ŋkɔ me oa?’ Ke nye hã maʋu eme na wo bena: ‘Nyemenya mi kpɔ o! Mi sedzimawɔlawo, mite ɖa le gbɔnye!’”—Mateo 7:21-23.
EFIA AME SIWO DOA XEXE SIA ME NUWO ÐE ŊGƆ LA ƑE NUWUWU.
Yesu Kristo gblɔ be: “Ke nu si ta wole ʋɔnu drɔ̃m ɖo lae nye esi: kekeli la va xexea me, ke amewo lɔ̃ viviti la wu kekeli la, elabena wofe dɔwɔwɔwo vɔ̃ɖi.” (Yohanes 3:19) Biblia gblɔ be wotsrɔ̃ xexe bliboa le Noa nutefewɔla la fe ɣeyiɣia me. Egblɔ be: “[Wotsrɔ̃] xexe si nɔ anyi ɣemaɣi esime tsi ɖee. Ke wotsɔ nya ma ke dzra dzifo kple anyigba si li fifia la ɖo ɖi na dzo, eye woda wo ɖi na ame mavɔ̃mawuwo fe ʋɔnudɔdrɔ̃ kple tsɔtsrɔ̃ ŋkeke la.”—2 Petro 3:5-7.
De dzesii be, wotsɔ “ʋɔnudɔdrɔ̃ kple tsɔtsrɔ̃ ŋkeke” si gbɔna la sɔ kple “xexe” si wotsrɔ̃ le Noa fe ɣeyiɣia me. Xexe kae wotsrɔ̃? “Ame mavɔ̃mawuwo,” ame siwo nye Mawu fe futɔwo lae ‘wotsrɔ̃,’ gake wometsrɔ̃ míafe anyigba ya o. Nenema kee ame siwo nye Mawu fe futɔwo lae woatsrɔ̃ le “tsɔtsrɔ̃ ŋkeke” si gbɔna la dzi. Gake woakpɔ Mawu xɔlɔ̃wo ya ta, abe ale si wokpɔ Noa kple efe fomea ta ene.—Mateo 24:37-42.
Wò ya bu ale si anyigba sia dzi akɔ flofloflo ahanya kpɔe ne Mawu ɖe vɔ̃ɖinyenye ɖe sia ɖe ɖa la ŋu kpɔ! Eme kɔ fãa be, nya nyui ye tsɔtsrɔ̃ fe gbedeasi si le Biblia me la nye, ke menye nya vɔ̃e o. Ke hã, ɖewohĩ àbia be: ‘Ðe Biblia gblɔ ɣeyiɣi si nuwuwua ava na mía? Ðe nuwuwua gogoa? Aleke mawɔ atsi agbe?’


c: text/html

text:
Alɔdzedɔwɔfe Kple Tsaɖiɖi Ŋuti Nyatakakawo
Míele kpewòm dzidzɔtɔe be nàva ɖi tsa le míafe alɔdzedɔwɔfewo kple agbalẽtafewo. Kpɔ alɔdzedɔwɔfeawo kple tsaɖiɣiwo.
Indonesia
Saksi Saksi Yehuwa Indonesia
Jl. Kelinci Raya No. 36
JAKARTA PUSAT 10710
INDONESIA
+62 251-8240534
Tsaɖiɖi
Dzoɖa va se ɖe Fiɖa
Ŋdi ga 8 va se ɖe ga 11 kple ŋdɔ ga 1 va se ɖe ɣetrɔ ga 4
Tsaɖiɖia axɔ gafofo 1 miniti 30
Nu Ðedzesiwo
Míeɖea Biblia-srɔ̃gbalẽwo gɔme ɖe Indonesiagbe kple Indonesia Tokunɔgbe me. Míewɔa odiowo kple videowo hã.

robotstxt: allowed

filter: keep


text:
Miwo yí le Yehowa dro wakɔ le egbɛmɛɔ?
Yehowa Kunuɖetɔwo le xexeɛ pleŋ mɛ. Woso egbedodo koɖo akɔta vovovowo mɛ. Nyi yí xoxu amɛ vovovo cɛwo dojuɔ?
Nyi yí Mawu jijiɛ nɔ mìɔ?
Mawu ji mɔ wole jeshi edro yetɔ le nyigban lɔ pleŋ ji. Nyi yí edro lɔ nyiɔ, miwo yí kplakɔ enu amɛwo so nuɔ?
Miwo Yehowa Kunuɖetɔwo nyiɔ?
Yehowa Kunuɖetɔ nɛni èjeshi ɖɛɔ? Nyi èjeshi ɖɛ koŋ so mì nuɔ?
Nyi yí taɖo mìsɔ ŋkɔ mɔ Yehowa Kunuɖetɔwoɔ?
Kpɔ susu amɛt ɔn ciwo yí na mìsɔ ŋkɔ ŋt ɔ́ ɖa.
Lé wowɛ yí gbevakedo Bibla mɛ nyɔnɔnwi lɔ nuɔ?
Lé mìawɛ akandoji mɔ enugɔnmɛsese ci yí le mì shi le egbɛmɛ nyi enu ci yí Bibla kpla cucucuɔ?
Nyi yí taɖo mìɖe Bibla gɔnmɛɖeɖe bu tiɔ?
Nyi yí dɔ yí ‘Xexe Yeye Gɔmɛɖeɖe’ to akpɔ nɔ Bibla gɔnmɛɖeɖe kpɛtɛwoɔ?
Nyɔna ciwo yí àkpɔ nɔ èyinɔ mìwo bɔbɔwoɔ?
Mìbɔnɔ keŋ yí kplanɔ Bibla yí gbedonɔ ŋsɛn lanmɛ nɔ mìwo nɔnɔwo. Mìasɔ jijɔ axɔ eo koɖo alɔ-ve!
Nyɔna ci yí mìkpɔnɔ so ehadodo koɖo mìwo nɔvi Kristotɔwo mɛɔ?
Mawu Nyɔ nunuɔ nɔ mì mɔ mìwo le bɔnɔ doju koɖo mìwo nɔvi Kristotɔwo. Kpla lé ehadodo cɛ ahɛn nyɔna vɛ nɔ eo do.
Lé mìwanɔ mìwo bɔbɔwo doɔ?
Èbiɔ eo ɖeki se kpɔ mɔ nyiwo yí jɔnɔ le mìwo bɔbɔwo mɛa? Nɔ èva mìwo bɔbɔ cɛwoɔ, enu nywi ciwo àkpla so Bibla mɛ avivi nu nɔ eo taŋ!
Nyi yí taɖo mìdranɔ do nywiɖe gbɔxwe yí yinɔ mìwo bɔbɔwoɔ?
Mìwo nudodo kan Mawu do fiɖea? Kpla nu so Bibla gɔnmɛɖose ciwo yí kpenɔ do mì nu le enudodo koɖo dradrado mɛ.
Lé mìawɛ adra bɔbɔ lɔwo do nywiɖeɔ?
Bɔbɔwo dradrado doŋkɔ ahɛn nyɔna sugbɔ vɛ nɔ eo.
Nyi yí sɛnsɛn xomumɛtɔ nyiɔ?
Kpla lé toto cɛ akpedo eo nu yí nàte gogo Yehowa yí ao xomumɛtɔwo kadodo asɛnŋ doji.
Nyi yí taɖo mìyinɔ takpekpewoɔ?
Le exwe ɖeka mɛɔ, mìbɔnɔ doju zet ɔn le wana veviwo mɛ. Lé àwɛ akpɔ nyɔna so bɔbɔ cɛwo mɛɔ?
Ðoɖo ci nu yí mìwanɔ mìwo Fyɔɖuxu kunuɖeɖedɔ lɔ leɔ?
Kpɔwɛ ci Yesu ɖo ɖɛ hwecinu yí eva nyigban ji do mìkplɔ. Kunuɖeɖe lɔkpa ɖewo ɖe?
Mi yí Emɔɖetɔ nyiɔ?
Yehowa Kunuɖetɔ ɖewo zannɔ gaxoxo 30, 50, alo ci yí wu ahan le kunuɖeɖedɔ lɔ mɛ le wleci ɖeka mɛ. Nyi yí cucu woɔ?
Suklu ciwo yí li nɔ emɔɖetɔwoɔ?
Suklu vevi vovovo ciwo yí woɖo nɔ mɛciwo yí le gashiagamɛ Fyɔɖuxu ŋɛnywi lɔ drakɔɔ?
Lé hamɛmɛshinshinwo kpenɔ do hamɛ lɔ nu doɔ?
Hamɛmɛshinshinwo nyi mɛciwo yí shin le gbɔngbɔnmɛ keŋ yí xɔnɔ ŋkɔ̀ le hamɛ lɔ mɛ. Edɔ ciwo yí hamɛmɛshinshinwo wanɔ nɔ mìɔ?
Edɔ ciwo yí Sumɔsumɔdɔwatɔwo wanɔɔ?
Sumɔsumɔdɔwatɔwo kpenɔ do hamɛ lɔ nu yí enuwo zɔnnɔ nywiɖe. Kpla enu so nyɔna ciwo yí wowo dɔwo hɛnnɔ vɛ nu.
Lé ekán lɔ mɛ hamɛwo jikpɔtɔwo kpenɔ do mì nu doɔ?
Nyi yí taɖo ekán lɔ mɛ hamɛwo jikpɔtɔwo va jinɔ hamɛwo kpɔɔ? Lé àwɛ akpɔ nyɔna so wowo vava mɛɔ?
Lé mìkpenɔ do mìwo nɔvi ciwo ji afɔku jɔ do nuɔ?
Nɔ afɔkuwo jɔɔ, mìsonɔ kaba yí wanɔ ɖoɖo so gbɔngbɔnmɛ koɖo ŋcilanmɛ kpedonu nana amɛ ciwo ji enu jɔ do. Lé mìwɛni doɔ?
Mi yí nyi hwashi egbejinɔtɔ koɖo ŋɖɛnyatɔ lɔɔ?
Yesu na kandoji yinukplaviwo mɔ yeaɖo mɛciwo yí ananɔ gbɔngbɔnmɛ ŋɖuɖu yedokplɔtɔwo le azan lɔwo vɔvɔnu. Lé evamɛ doɔ?
Edɔ ciwo yí Edɔjikpɔha wakɔ le egbɛmɛɔ?
Le exwe sanŋdi ŋkɔtɔ mɛɔ, eha hwɛhwɛ ci yí nyi apostolowo koɖo hamɛmɛshinshinwo yí nyi Edɔjikpɔha nɔ Kristotɔwo hamɛ. Lé wowɛni le egbɛmɛɔ?
Nyi yí Betɛli nyiɔ?
Betɛli nyi texwe vevi ɖeka ci yí ɖo susu vevi ɖeka. Kpla enu sugbɔ so mɛciwo yí wanɔ dɔ le Betɛli wo nu.
Edɔ ciwo yí wowanɔ le alɔjedɔwaxuɔ?
Wowa ɖoɖo nɔ mɛciwo yí ji mɔ yewoavakpɔ edɔ ciwo yí wowanɔ le alɔjedɔwaxu ɖekpokpui. Mìji mɔ eo le va!
Lé woŋwlɛnnɔ mìwo wemawo yí gbeɖenɔ gɔnmɛ nɔ wo doɔ?
Mìwanɔ wemawo do egbe ciwo yí wu 750 mɛ. Nyi yí taɖo mìdonɔ egbla gangan cɛɔ?
Fini mìkpɔnɔ eho le yí sɔ wanɔ mìwo dɔwo le xexeɛ pleŋ mɛɔ?
Le eho nana kpaxwe ɖe, lé mìwo habɔbɔ to akpo nɔ sɛnsɛnha kpɛtɛwo doɔ?
Nyi yí taɖo mìcunɔ Fyɔɖuxuxɔwoɔ, yí lé mìcunɔ wo doɔ?
Nyi yí taɖo woyɔnɔ mìwo sɛnsɛnxɔwo mɔ Fyɔɖuxuxɔwoɔ? Kpla nu sugbɔ so lé exɔ cɛwo kpenɔ do hamɛwo nu do.
Lé mìatɛnŋ akpe alɔ do ebulele nɔ mìwo Fyɔɖuxuxɔ nuɔ?
Fyɔɖuxuxɔwo hɛnhɛn do mɛmi ji ahɛn kanfukanfu vɛ nɔ mìwo Mawu. Ðoɖo ciwo yí wowa nɔ Fyɔɖuxuxɔ ɖeshiaɖe anɔ mɛmɛ jiɔ?
Nyɔna ci mìatɛnŋ akpɔ le Fyɔɖuxuxɔ mɛ wemadadoxu zanzan mɛɔ?
Ajɔ ji nɔ eo mɔ yeawa numɛkuku nɔ ao Bibla mɛ shijeje asugbɔ dojia? Nɔ enyi ahan ɔ, yi Fyɔɖuxuxɔ mɛ wemadadoxu keŋ awa numɛkuku!
Nyiwo yí le mìwo Ɛntɛnɛti Nyɔtakankandadoxuɔ?
Àtɛnŋ akpla nu so mìwo ŋtɔwo koɖo mìwo jixɔsewo nu nɔ èkpɔkɔ ɖoŋci nɔ ao Bibla mɛ nyɔbiɔsewo.
Àji mɔ yeawa edro Yehowa tɔa?
Yehowa Mawu lɔn eo le nyɔnɔnwi mɛ. Lé àtɛnŋ adasɛ ao jiji mɔ yeawa Mawu dro le ao gbenɔnɔ mɛ doɔ?


text: 19 Eya ta Pilato na wofo Yesu kple atam.+2 Asrafoawo tsɔ ŋù lɔ̃ fiakuku ɖɔ nɛ, eye wodo awudziwui hɛ̃ aɖe nɛ;+3 eye wotena ɖe eŋu gblɔna be: “Míedo gbe na wò, Yudatɔwo fe Fia!” Wofoa tome hã nɛ.+4 Pilato gado go va gblɔ na wo be: “Mikpɔ ɖa! Mekplɔe do goe vɛ na mi, be miadze sii be nyemekpɔ vodada aɖeke le eŋu o.”+5 Ale Yesu do va, ŋùfiakuku la le ta nɛ eye awudziwui dzĩ la le eŋu. Pilato gblɔ na wo be: “Mikpɔ ɖa! Ŋutsu lae nye esi!”6 Ke esi nunɔlawo fe tatɔwo kple dɔlawo kpɔe la, wodo ɣli be: “Hee ɖe ati ŋu! Hee ɖe ati ŋu!”+ Pilato gblɔ na wo be: “Miawo ŋutɔ mikplɔe yi, ne miahee ɖe ati ŋu, elabena nyemekpɔ vodada aɖeke le eŋu o.”+7 Yudatɔwo ɖo eŋu nɛ be: “Se le mía si, eye le se sia nu la, edze be wòaku,+ elabena ewɔ eɖokui Mawu fe vii.”+8 Esi Pilato se wofe nyaawo la, vɔvɔ̃ gaɖoe ɖe edzi,9 egage ɖe afea me, eye wòbia Yesu be: “Afi kae nètso?” Ke Yesu meɖo nya aɖeke ŋu nɛ o.+10 Eya ta Pilato gblɔ nɛ be: “Mèle nyaa ŋu ɖo ge nam oa? Mènya be ŋusẽ le asinye be maɖe asi le ŋuwò, eye ŋusẽ le asinye be mahe wò ɖe ati ŋu oa?”11 Yesu ɖo eŋu nɛ be: “Ŋusẽ aɖeke kura manɔ asiwò ɖe dzinye o, negbe ɖe wona wò tso dzifo. Esia tae ame si tsɔm de asi na wò la fe nu vɔ̃ lolo wu.”12 Esia na Pilato va nɔ mɔ si dzi wòato aɖe asi le eŋu la dim, ke Yudatɔwo do ɣli be: “Ne èɖe asi le ame sia ŋu la, ekema mènye Kaisaro xɔlɔ̃ o. Ame sia ame si wɔa eɖokui fiae la foa nu tsia tsitre ɖe Kaisaro+ ŋu.”13 Esi Pilato se nya siawo la, ekplɔ Yesu do goe, eye wòbɔbɔ nɔ ʋɔnudrɔ̃zikpui la dzi, le tefe si woyɔna be Kpenyigba la. Woyɔa tefe sia le Hebrigbe me be Gabata. 14 Ke gbe ma gbee nye Dzadzraɖoŋkeke+ na Ŋutitoto la; anye gafofo adelia* me lɔfo. Eye wògblɔ na Yudatɔwo be: “Mikpɔ ɖa! Miafe fia lae nye esi!”15 Ke wodo ɣli be: “Bu mo nɛ! Bu mo nɛ! Hee ɖe ati ŋu!” Pilato bia wo be: “Mahe miafe fia la ɖe ati ŋua?” Nunɔlawo fe tatɔwo ɖo eŋu be: “Fia aɖeke mele mía si o, negbe Kaisaro ko.”16 Ale wòɖe asi le eŋu na wo be woahee ɖe ati ŋu.+Eye wokplɔ Yesu dzoe.17 Eya ŋutɔ tsɔ fuwɔameti* la zɔ yi tefe si woyɔna be Ametakolife.+ Woyɔa tefe sia le Hebrigbe me be Golgata.+18 Wohee ɖe ati ŋu le afi ma,+ eye wohe ame eve bubu ɖe ati ŋu kpe ɖe eŋu, le efe axa eveawo dzi, eye Yesu le wo titina.+19 Azɔ hã Pilato ŋlɔ dzesideŋkɔ aɖe tsɔ ɖo fuwɔameti* la ŋu. Nu si wòŋlɔ lae nye: “Yesu, Nazaretetɔ, Yudatɔwo fe Fia la.”+20 Yudatɔ geɖewo xlẽ dzesideŋkɔ sia, elabena afi si wohe Yesu ɖe ati ŋu le la gogo dua, eye woŋlɔe ɖe Hebrigbe, Latingbe kple Helagbe me.21 Ke Yudatɔwo fe nunɔlawo fe tatɔwo gblɔ na Pilato be: “Mègaŋlɔ be, ‘Yudatɔwo fe Fia’ o, ke boŋ be egblɔ be, ‘Nyee nye Yudatɔwo fe Fia.’”22 Pilato ɖo eŋu be: “Nu si meŋlɔ la, meŋlɔe xoxo.”23 Ke esi asrafowo he Yesu ɖe ati ŋu la, wotsɔ efe awudziwuiwo, eye woma wo ɖe akpa ene me, be asrafo ɖeka naxɔ ɖeka, eye wotsɔ awutewui la hã. Ke wometɔ awutewuia ya o, ɖe wolɔ̃e bliboe tso dzi va anyi.24 Eya ta wogblɔ na wo nɔewo be: “Migana míadzee o, ke boŋ mina míadzidze nu ɖe edzi ne míakpɔ ame si tɔ wòanye.”+ Esia dzɔ, ne ŋɔŋlɔ la nava eme be: “Woma nye awuwo ɖe wo nɔewo dome, eye wodzidze nu ɖe nye awu dzi.”+ Eye nu siawo tututue asrafoawo wɔ.25 Ke Yesu dada+ kple dadaa nɔvinyɔnu kpakple Klopa srɔ̃ Maria, kple Maria Magdalatɔ le tsitre ɖe Yesu fe fuwɔameti* la gbɔ.+26 Esi Yesu kpɔ dadaa kple nusrɔ̃la si wòlɔ̃na+ vevie wole tsitre ɖe afi ma la, egblɔ na dadaa be: “Nyɔnu, kpɔ ɖa! Viwòe nye esi!”27 Egblɔ na nusrɔ̃la la be: “Kpɔ ɖa! Dawòe nye esi!” Eye tso ɣemaɣi dzi la, nusrɔ̃la la kplɔe yi eya ŋutɔ fe me.28 Le nu siawo megbe, esi Yesu nya be wowu nuwo katã nu vɔ azɔ, eye be ŋɔŋlɔ la nava eme la, egblɔ be: “Tsikɔ le wuyem.”+29 Ze aɖe le afi ma, si wain tsitsi yɔ fũu. Eya ta wotsɔ fumekutsa de wain tsitsia me, tsɔe ɖo isop ti* nu, eye wotsɔe ɖo nu nɛ.+30 Ke esi Yesu ɖɔ wain tsitsia kpɔ la, egblɔ be: “Wowu enu!”+ eye esi wòbɔbɔ ta la, efe gbɔgbɔ nu tso.*+31 Azɔ esi wònye Dzadzraɖoŋkekee,+ eye womedi be wofe kukuawo natsi fuwɔametia+ ŋu le Sabat dzi o ta la (elabena Sabat gãe sabat ŋkeke ma nye),+ Yudatɔwo bia Pilato be wòana woaŋe wofe afɔwo, eye woaɖe wofe kukuawo adzoe.32 Eya ta asrafoawo va, eye woŋe ame eve siwo wohe ɖe ati ŋu kpe ɖe eŋu la fe afɔwo.33 Ke esi wova Yesu gbɔ la wokpɔ be eku xoxo, eya ta womeŋe efe afɔwo o.34 Gake asrafoawo dometɔ ɖeka tɔ akplɔ efe axadame,+ enumake ʋu kple tsi do go.35 Eye ame si kpɔ nu siawo tefe lae ɖi ɖase le wo ŋu, eye efe ɖaseɖiɖi la nye nyatefe, eye ame ma nya be nya si yegblɔna la nye nyatefe, ne miawo hã miaxɔe ase.+36 Le nyatefe me la, nu siawo dzɔ, ne ŋɔŋlɔ la nava eme be: “Womaŋe efe fu ɖeka pɛ hã o.”+37 Eye ŋɔŋlɔ bubu hã gblɔ be: “Woafɔ ŋku ɖe ame si wofo nu ɖo la dzi.”+38 Ke le nu siawo megbe la, Yosef si tso Arimatia, ame si nye Yesu fe nusrɔ̃la le adzame le vɔvɔ̃ na Yudatɔwo ta la,+ bia Pilato be yeaxɔ Yesu fe kukua, eye Pilato ɖe mɔ nɛ. Ale wòva tsɔ efe kukua yii.+39 Nikodemo,+ ame si va egbɔ va yi le zã me hã va, eye wòtsɔ mire kple aloe si wotsaka, si ade pounde alafa ɖeka kloe* la vɛ.+40 Eya ta wotsɔ Yesu fe kukua, eye wosi atike ʋeʋĩwo nɛ heblae ɖe aklala me,+ abe ale si ko Yudatɔwo dzraa ame kuku ɖo hafi ɖina ene.41 Ke abɔ aɖe hã nɔ tefe si wohee ɖe ati ŋu le, eye yɔdo* yeye aɖe,+ si me wometsɔ ame aɖeke mlɔ kpɔ o la, le abɔ la me.42 Esi wònye Yudatɔwo fe Dzadzraɖoŋkekee,+ eye yɔdoa hã gbɔ medidi o ta la, wotsɔ Yesu mlɔ eme.


text:
TA 8
Mawu Lɔ̃a Ame Siwo Le Dzadzɛ
“Èdza na ame si dza.”—PSALMO 18:26.
1-3. (a) Nu ka tae vidada kpɔa egbɔ be ye vi le dzadzɛ? (b) Nu ka tae Yehowa di be ye subɔlawo nanɔ dzadzɛ, eye nu kae aʋã mí míadi be míanɔ dzadzɛ?
VIDADA aɖe dzra ɖo na via. Ekpɔ egbɔ be yele tsi nɛ hedo awu siwo le dzadzɛ nɛ hafi wòdo go le afea me. Enya be ne ɖevia le dzadzɛ la, ana wòanɔ lãmesẽ me. Enya hã be ɖevia fe dzedzeme ana amewo nafo nu nyui tso edzilawo ŋu loo alo woafo nu gbegblẽ tso wo ŋu.
2 Yehowa, mía Fofo si le dzifo la, di be ye subɔlawo nanɔ dzadzɛ. Efe Nya la gblɔ be: “Èdza na ame si dza.” * (Psalmo 18:26) Yehowa lɔ̃ mí; enya be ne míele dzadzɛ la, aɖe vi na mí. Edi hã be yefe Ðasefowo nana amewo nafo nu nyui tso ye ŋu. Ɛ̃, ne míafe dzedzeme kple agbenɔnɔ le dzadzɛ la, ahe ŋutikɔkɔe ava Yehowa kple efe ŋkɔ kɔkɔe la dzi, ke menye vlodoame o.—Ezekiel 36:22; xlẽ 1 Petro 2:12.
3 Esi míenya be Mawu lɔ̃a ame siwo le dzadzɛ ta la, esia ʋãa mí be míanɔ dzadzɛ. Míedi be míafe agbenɔnɔ nahe kafukafu vɛ na eyama, elabena míelɔ̃e. Míedi hã be míato esia dzi anɔ efe lɔlɔ̃ la me ɖaa. Eya ta mina míadzro nu si tae wòle vevie be míanɔ dzadzɛ, nu si wòfia be míanɔ dzadzɛ, kple ale si míawɔ anɔ dzadzɛ la me. Numedzodzro sia akpe ɖe mía ŋu míakpɔe ɖa be go kawo mee wòahiã be míawɔ asitɔtrɔwo le hã.
NU KA TA WÒLE BE MÍANƆ DZADZƐ?
4, 5. (a) Susu vevi ka koŋ tae wòle be míanɔ dzadzɛ? (b) Aleke Yehowa fe dzadzɛnyenye dzena le efe nuwɔwɔ siwo míekpɔna me?
4 Mɔ siwo dzi Yehowa tona fiaa mɔ mí la dometɔ ɖekae nye kpɔɖeŋu si eya ŋutɔ ɖona na mí. Efe Nya la xlɔ̃ nu mí be míazu “Mawu srɔ̃lawo.” (Efesotɔwo 5:1) Eya ta susu vevi si koŋ ta wòle be míanɔ dzadzɛ ɖoe nye be Yehowa, Mawu si subɔm míele la, le dzadzɛ hele kɔkɔe le go sia go me.—Xlẽ 3 Mose 11:44, 45.
5 Yehowa fe dzadzɛnyenye kple efe amenyenye fe akpa bubuwo dzena le efe nuwɔwɔ siwo míekpɔna me. (Romatɔwo 1:20) Etrɔ asi le anyigbaa ŋu be wòanye nɔfe dzadzɛ aɖe na mí. Yehowa wɔ dzɔdzɔmeɖoɖo ɖe tsi kple ya fe tɔtrɔwo ŋu bene woayi edzi anɔ dzadzɛ. Nugbagbevi sue aɖewo wɔa dɔ abe dzadzɛnyenyegbɔkpɔlawo ene esi wotrɔa ɖinuwo wozua nu dzadzɛwo. Dzɔdzɔmeŋutinunyalawo zãa nugbagbevi sue siawo siwo nɔa dɔ dzi ɖaa la dometɔ aɖewo tsɔ ɖɔa tefe siwo mɔ̃memi kɔ ɖo kple tefe siwo amegbetɔ ɖokuitɔdilawo kple ŋuklẽlawo kɔ ɖinuwo ɖo wòle nu gblẽm le la ɖo. Eme kɔ fãa be dzadzɛnyenye le vevie na ‘anyigba Wɔla la.’ (Yeremiya 10:12) Ele be wòanɔ vevie na míawo hã.
6, 7. Aleke Mose fe Sea na wòdze fãa be Yehowa di be ye subɔlawo nanɔ dzadzɛ?
6 Susu bubu si ta wòle be míanɔ dzadzɛ ɖoe nye be Yehowa, míafe Dziɖulagã la, di be ye subɔlawo nanɔ dzadzɛ. Le Se si Yehowa tsɔ na Israel-viwo me la, kadodo kplikplikpli aɖe nɔ dzadzɛnyenye kple tadedeagu dome. Sea gblɔ tẽe be le Avuléŋkekea dzi la, ele be nunɔlagã la nale tsi, menye zi ɖeka o, ke boŋ zi eve. (3 Mose 16:4, 23, 24) Wobia tso nunɔla bubuawo hã si be woaklɔ asi kple afɔ hafi asa vɔ na Yehowa. (2 Mose 30:17-21; 2 Kronika 4:6) Sea yɔ nu vovovo 70 siwo afo ɖi ame fe ŋutilã alo ana ame ŋu makɔ o. Ne Israel-vi aɖe ŋu mekɔ o la, makpɔ gome le tadedeagu wɔna aɖeke me o—le go aɖewo me la, aku nenye be etri to. (3 Mose 15:31) Ne ame aɖe mewɔ nu siwo wòle be wòawɔ ne eŋu nakɔ, abe tsiléle kple efe nuwo nyanyã ene o la, “woatsrɔ̃ ame ma ɖa le ha la dome.”—4 Mose 19:17-20.
7 Togbɔ be míele Mose fe Sea te egbea o hã la, ena míekpɔ Mawu fe susu le nyawo ŋu dze sii keŋ. Sea na wòdze fãa be Mawu di be ye subɔlawo nanɔ dzadzɛ. Yehowa metrɔ o. (Malaki 3:6) Ne míafe tadedeagu menye esi “le dzadzɛ, si ŋu ɖifofo mele o” la, mate ŋu adze Yehowa ŋu o. (Yakobo 1:27) Eya ta ele vevie be míanya nu si wòdi tso mía si le go sia me.
NU SI WÒFIA BE MÍANƆ DZADZƐ LE MAWU ŊKUME
8. Go kawo mee Yehowa di be míanɔ dzadzɛ le?
8 Ne Biblia fo nu tso dzadzɛnyenye ŋu la, menye ŋutilãmedzadzɛnyenye koe wòwɔnɛ o. Be míanɔ dzadzɛ le Mawu ŋkume lɔ míafe agbenɔnɔ fe akpa sia akpa ɖe eme. Yehowa kpɔa mɔ be míanɔ dzadzɛ le go ene aɖewo me—le gbɔgbɔ me, le agbenɔnɔ me, le susu me, kple ŋutilã me. Mina míadzro nu si wo dometɔ ɖe sia ɖe fia la me.
9, 10. Nu kae wòfia be míanɔ dzadzɛ le gbɔgbɔ me, eye nu kawoe Kristotɔ vavãwo foa asa na?
9 Gbɔgbɔmedzadzɛnyenye. Kpuie ko la, gbɔgbɔmedzadzɛnyenye fia be woagatsɔ alakpasubɔsubɔ nuwɔna aɖeke atsaka kple tadedeagu dzadzɛa o. Esime Israel-viwo nɔ ʋuʋum tso Babilon atrɔ ayi Yerusalem la, enɔ na wo be woawɔ ɖe Mawu fe nuxlɔ̃ame sia dzi be: “Miʋu tso afi ma, migaka asi nu makɔmakɔ aɖeke ŋu o! . . . Miwɔ mia ɖokui kɔkɔe!” (Yesaya 52:11) Nu si koŋ tae Israel-viwo atrɔ agbɔ ɖoe nye be woagbugbɔ Yehowa fe tadedeagu aɖo anyi. Ele be tadedeagu ma nanɔ dzadzɛ—mele be woatsɔ Babilontɔwo fe alakpasubɔsubɔ fe nufiafia, nuwɔna, kple kɔnu siwo doa vlo Mawu la afo ɖii o.
10 Egbea ele be mí Kristotɔ vavãwo míanɔ ŋudzɔ be míagatsɔ alakpasubɔsubɔ nuwɔna aɖeke afo ɖi mía ɖokuiwo o. (Xlẽ 1 Korintotɔwo 10:21.) Ele be míakpɔ nyuie, elabena alakpasubɔsubɔ fe ŋusẽkpɔɖeamedzi xɔ afe ɖe afi sia afi. Alakpasubɔsubɔ fe nufiafiawo kpɔ ŋusẽ ɖe dekɔnu kple nuwɔna geɖewo dzi le dukɔ geɖe me. Nufiafia siawo dometɔ ɖekae nye be nane le ame me si yia edzi nɔa agbe le ku megbe. (Nyagblɔla 9:5, 6, 10) Kristotɔ vavãwo foa asa na kɔnu siwo wotu ɖe alakpadzixɔsewo dzi. * Mele be míaɖe mɔ amewo fe nyafoɖeamenu nana míada le Biblia fe nudidi siwo ku ɖe tadedeagu dzadzɛ tsɔtsɔ na Mawu ŋu la dzi o.—Dɔwɔwɔwo 5:29.
11. Nu kae agbe dzadzɛ nɔnɔ fia, eye nu ka tae wòle vevie be míanɔ dzadzɛ le go sia me?
11 Agbe dzadzɛ nɔnɔ. Be míanɔ agbe dzadzɛ fia be míafo asa na gbɔdɔdɔ fe agbe gbegblẽ nɔnɔ nuwɔna ɖe sia ɖe. (Xlẽ Efesotɔwo 5:5.) Agbe dzadzɛ nɔnɔ le vevie ŋutɔ. Abe ale si míava kpɔe le ta si kplɔe ɖo me ene la, ele be ‘míasi le gbɔdɔdɔ fe agbe gbegblẽ nɔnɔ nu’ hafi ate ŋu ayi edzi anɔ Mawu fe lɔlɔ̃ la me. Gbɔdɔdɔ fe agbe gbegblẽ nɔla matrɔdzimewo “[manyi] Mawu Fiaɖufe la dome o.” (1 Korintotɔwo 6:9, 10, 18) Mawu bua ame siawo de “ŋunyɔnuwɔlawo” dome. Ne wometrɔ dzi me henɔ agbe dzadzɛ o la, ‘wo tɔ gome anye ku evelia.’—Nyaɖeɖefia 21:8.
12, 13. Kadodo kae le míafe nuŋububu kple míafe nuwɔna dome, eye aleke míawɔ anɔ dzadzɛ le susu me?
12 Susumedzadzɛnyenye. Nu siwo ŋu míebuna kpɔa ŋusẽ ɖe míafe nuwɔna dzi. Ne míeɖe mɔ nu gbegblẽwo ŋu bubu xɔ afe ɖe míafe susu kple dzi me la, woate ŋu akplɔ mí ade nu siwo mele dzadzɛ o wɔwɔ me. (Mateo 5:28; 15:18-20) Gake ne míena nu siwo le dzadzɛ ŋu bubu xɔ míafe susu me la, akpɔ ŋusẽ ɖe mía dzi míanɔ agbe dzadzɛ. (Xlẽ Filipitɔwo 4:8.) Aleke míawɔ anɔ dzadzɛ le susu me? Gbã la, ele be míatsri modzakaɖeɖe ɖe sia ɖe si ate ŋu agblẽ nu le míafe nuŋububu ŋu. * Evelia, ele be míasrɔ̃ Mawu fe Nya la edziedzi bene nu siwo le dzadzɛ naxɔ míafe susu me.—Psalmo 19:8, 9.
13 Be míanɔ Mawu fe lɔlɔ̃ la me ɖaa la, ele vevie be míanɔ dzadzɛ le gbɔgbɔ me, le agbenɔnɔ me, kple susu me. Wodzro ale si míawɔ anɔ dzadzɛ le go etɔ̃ siawo me la me tsitotsito le agbalẽ sia fe ta bubuwo me. Eya ta mina míadzro go enelia, si nye ŋutilãmedzadzɛnyenye, me ayi ŋgɔe azɔ.
ALEKE MÍAWƆ ANƆ DZADZƐ LE ŊUTILÃ ME?
14. Nu ka tae ŋutilãmedzadzɛnyenye menye ame ŋutɔ fe nya dzro ko o?
14 Ŋutilãmedzadzɛnyenye bia be míana míafe ametia kple míafe nuwo nanɔ dzadzɛ. Ðe míagblɔ be esia nye ame ŋutɔ fe nya si meka ame bubuwo oa? Yehowa subɔlawo mebunɛ nenema gbeɖe o. Abe ale si míekpɔe va yi ene la, míafe ŋutilãmedzadzɛnyenye le vevie na Yehowa, menye le esi wòaɖe vi na mía ŋutɔwo ta ko o, ke le esi wòana woafo nu nyui tso eŋu hã tae. Gade ŋugble tso kpɔɖeŋu si míetsɔ dze ta sia gɔmee ŋu kpɔ. Ne èkpɔnɛ be ɖevi aɖe foa ɖi trikpatrikpa ɣesiaɣi la, ɖe ema mana nàfo nya ta be edzilawo metsɔa ɖeke le dzadzɛnyenye me oa? Mía dometɔ aɖeke madi be yeana yefe dzedzeme alo agbenɔnɔ nahe vlododo ava mía Fofo si le dzifo la dzi loo alo ana amewo nagbe nya nyui si fe gbefã ɖem míele la o. Mawu fe Nya la gblɔ be: “Míewɔa naneke si azu nuɖiaɖia le mɔ aɖeke nu o, ale be woagakpɔ vodada aɖeke le míafe subɔsubɔdɔ la ŋu o; ke boŋ míeɖea mía ɖokui fiana le mɔ sia mɔ nu be míenye Mawu fe subɔlawo.” (2 Korintotɔwo 6:3, 4) Ekema aleke míawɔ anɔ dzadzɛ le ŋutilã me?
15, 16. Nu kae wòfia be míafe ametia nanɔ dzadzɛ, eye aleke wòle be míafe awudodo nanɔ?
15 Míafe ametia kple míafe nudodowo. Togbɔ be dekɔnu kple ganyawo le vovovo le dukɔ ɖe sia ɖe me hã la, zi geɖe la, míate ŋu akpɔ adzalẽ kple tsi ale edziedzi ahakpɔ egbɔ be mía kple mía viwo le dzadzɛ. Be míafe ametia nanɔ dzadzɛ bia hã be míatsɔ adzalẽ kple tsi aklɔ asi hafi aɖu nu alo aka asi nuɖuɖu ŋu, eye ne míede nugodo alo dzra ɖo na ɖevi si de nugodo vɔ hã la, ele be míatsɔ adzalẽ aklɔ asi. Adzalẽ kple tsi tsɔtsɔ klɔ asii ana míafo asa na dɔléle eye wòakpɔ mía ŋutɔwo kple ame bubuwo fe agbe ta. Esia awɔe be míakaka dɔlékui siwo ana ame bubuwo nadze dɔ o, abe mitsinyenyedɔwo ene. Le tefe siwo nugododefe nyuiwo mele o la, ɣesiaɣi si woade afɔdzi la, ele be woaɖe do axe ke ɖe edzi abe ale si wowɔnɛ le blema Israel ene.—5 Mose 23:12, 13.
16 Ele be míanyã míafe awuwo hã edziedzi be woanɔ dzadzɛ. Menye awu xɔasiwo alo awu siwo le tsia dzi kokokoe wòahiã be Kristotɔwo nado o, ke boŋ awu siwo le dzadzɛ, siwo metɔa ŋku o. (Xlẽ 1 Timoteo 2:9, 10.) Afi ka kee míeɖale o, míadi vevie be míafe dzedzeme naɖo “atsyɔ̃ na Mawu, mía Xɔla, fe nufiafia la.”—Tito 2:10.
17. Nu ka tae wòle be míafe afe kple nunɔamesi bubuwo nanɔ dzadzɛ?
17 Míafe afe kple nunɔamesi bubuwo. Togbɔ be mahiã kokoko be míafe afe nanye esi woɖo atsyɔ na kpeɖi o hã la, ele be míana wòanɔ dzadzɛ ahanɔ nɔnɔme nyui me ale si dze. Nenema kee ne ʋu le mía si míetsɔ yia kpekpewo kple gbeadzi la, ele be míadze agbagba ɖe sia ɖe ana ʋua ŋuti kple eme siaa nanɔ dzadzɛ. Ele be míaɖo ŋku edzi be ne míafe afe kple nunɔamesi bubuwo le dzadzɛ la, enyea ɖaseɖiɖi nyui. Míefiaa nu amewo be Mawu dzadzɛ ye Yehowa nye, be ava tsrɔ̃ “ame siwo le anyigba la gblẽm,” eye be etefe madidi o, efe Fiaɖufea atrɔ míafe anyigba la wòazu paradiso. (Nyaɖeɖefia 11:18; Luka 23:43) Eya ta ele be míana míafe afe kple nunɔamesi bubuwo fe dzedzeme nana amewo nakpɔe be míele nɔnɔme dzadzɛ siwo wodi tso ame siwo anɔ xexe yeyea me si la tum ɖo.
18. Aleke míaɖee afia be míedea bubu míafe Fiaɖufe Akpata ŋu?
18 Míafe tadeagufewo. Lɔlɔ̃ na Yehowa ʋãa mí míedea bubu míafe Fiaɖufe Akpata, si nye afi si koŋ tadedeagu vavãtɔ yia edzi le le nutoa me la ŋu. Ne ɖetsɔlemetɔwo va akpataa me la, míadi be woafo nu nyui tso míafe kpekpewɔfea ŋu. Ne míedzraa akpataa me kple egodo ɖo heɖɔa nu siwo gblẽ le eŋu la hã ɖo edziedzi ko hafi wòanya kpɔ ahadze ame ŋu. Míedea bubu Fiaɖufe Akpataa ŋu ne míewɔa nu sia nu si míate ŋui be wòanɔ nɔnɔme nyui me. Mɔnukpɔkpɔ wònye be míatsɔ mía ɖokui ana faa le míafe tadeagufewo ‘ɖɔɖɔɖo kple wo dzadzraɖo’ me. (2 Kronika 34:10) Nenema kee wòle le míafe Takpexɔwo kple takpekpewɔfe bubuwo hã gome.
MÍA ÐOKUIWO ŊU KƆKƆ TSO ÐIƑOAMENUWO ME
19. Nu kawoe wòle be míatsri be míanɔ dzadzɛ le ŋutilã me, eye aleke Biblia kpena ɖe mía ŋu le go sia me?
19 Be míanɔ dzadzɛ le ŋutilã me la, ele be míatsri numame kple nuwɔna siwo foa ɖi ame, abe atamanono kple aha tsu nono ene, eye míafo asa na atike vɔ̃ɖi siwo kpɔa ŋusẽ ɖe susua dzi la hã zazã. Togbɔ be Biblia meyɔ numame kple nuwɔna makɔmakɔ nyɔŋu siwo bɔ egbea la katã ŋkɔ tẽe o hã la, gɔmeɖosewo le eme siwo ana míakpɔ ale si Yehowa bua nu siawoe. Ne míenya ale si Yehowa bua nu siawoe la, lɔlɔ̃ na eyama aʋã mí míawɔ nu siwo dzea eŋu. Mina míadzro Ŋɔŋlɔawo me gɔmeɖose siawo dometɔ atɔ̃ me.
20, 21. Nuwɔna kawo ŋue Yehowa di be míate mía ɖokui ɖa le, eye susu vevi ka tae wòle be míawɔe nenema?
20 “Esi ŋugbedodo siawo le mía si ta la, lɔlɔ̃tɔwo, mina míakɔ mía ɖokui ŋu tso ŋutilã kple gbɔgbɔ fe ɖifofo sia ɖifofo me, eye míanɔ kɔkɔe geɖe wu le mawuvɔvɔ̃ me.” (2 Korintotɔwo 7:1) Yehowa di be míate mía ɖokui ɖa tso nuwɔna siwo foa ɖi míafe ŋutilã hegblẽa nu le míafe gbɔgbɔ, si nye tamesusu fe nɔnɔme si kpɔa ŋusẽ ɖe mía dzi, ŋu la gbɔ. Eya ta ele be míatsri numame ɖe sia ɖe si agblẽ nu le míafe ŋutilã kple susu ŋu.
21 Biblia gblɔ susu vevi si ta wòle be “míakɔ mía ɖokui ŋu tso . . . ɖifofo sia ɖifofo me.” De dzesii be wodze 2 Korintotɔwo 7:1 gɔme be: “Esi ŋugbedodo siawo le mía si ta la.” Ŋugbedodo kawo? Abe ale si wòdze le kpukpui siwo do ŋgɔ me ene la, Yehowa do ŋugbe be: “Maxɔ mi. Eye manye mia fofo.” (2 Korintotɔwo 6:17, 18) Bu eŋu kpɔ: Yehowa do ŋugbe be yeakpɔ tawò, eye yealɔ̃ wò abe ale si vifofo lɔ̃a viae ene. Gake ne ètsri “ŋutilã kple gbɔgbɔ” fe ɖifofo sia ɖifofo ko hafi Yehowa awɔ ɖe ŋugbedodo siawo dzi na wò. Masɔ kura be nàna numame alo nuwɔna nyɔŋu aɖeke nagblẽ mia kple Yehowa dome fomedodo xɔasia dome o!
22-25. Ŋɔŋlɔawo me gɔmeɖose kawoe akpe ɖe mía ŋu míatsri numame kple nuwɔna makɔmakɔwo?
22 “Lɔ̃ Yehowa wò Mawu kple wò dzi blibo kple wò luʋɔ blibo kpakple wò tamesusu blibo.” (Mateo 22:37) Yesu tɔ asi se sia dzi be eyae nye sedede gãtɔ. (Mateo 22:38) Yehowa dze na míafe lɔlɔ̃ blibo. Hafi míalɔ̃ Mawu kple míafe dzi, luʋɔ, kple susu blibo la, ele be míafo asa na nuwɔna siwo ate ŋu atso míafe agbe dzi alo agblẽ nu le nuŋububu ŋutete si wòna mí la ŋu.
23 “[Yehowa] naa agbe kple agbegbɔgbɔ kpakple nuwo katã ame sia ame.” (Dɔwɔwɔwo 17:24, 25) Nunanae agbe nye tso Mawu gbɔ. Esi míelɔ̃ Agbenala la ta la, míedi be míade bubu nunana sia ŋu. Míekpɔa gome le numame alo nuwɔna siwo agblẽ nu le míafe lãmesẽ ŋu me o, elabena míenyae be nuwɔna mawo nye bubumademade agbe si Mawu na mí ŋu.—Psalmo 36:9.
24 “Lɔ̃ hawòvi abe wò ŋutɔ ɖokuiwò ene.” (Mateo 22:39) Menye ame si fo eɖokui ɖe numame kple nuwɔna makɔmakɔwo me ŋu koe esia gblẽa nu le o, ke egblẽa nu le ame siwo dome wòle hã ŋu. Le kpɔɖeŋu me, ne ame si menoa atama o la le tefe si wole atama nom le eye wòle dzudzɔa gbɔm la, esia ate ŋu agblẽ nu le eŋu. Ame si gblẽa nu le ame bubuwo ŋu alea la le Mawu fe se si gblɔ be míalɔ̃ mía haviwo dzi dam. Ame ma mate ŋu agblɔ be yelɔ̃ Mawu o.—1 Yohanes 4:20, 21.
25 “Yi edzi nànɔ ŋku ɖom edzi na wo be woabɔbɔ wo ɖokuiwo na dziɖuɖuwo kple ŋusẽtɔwo, eye woaɖo to wo.” (Tito 3:1) Le dukɔ geɖe me la, enye sedzidada be woakpɔ atike vɔ̃ɖi le ame si alo be woazãe. Mí Kristotɔwo míezãa atike vɔ̃ɖi mawo o, eye mele be woakpɔ ɖeke le mía si hã o.—Romatɔwo 13:1.
26. (a) Nu kae wòle be míawɔ be míayi edzi anɔ Mawu fe lɔlɔ̃ la me? (b) Nu ka tae viɖe le eŋu be míanɔ dzadzɛ le Mawu ŋkume?
26 Be míanɔ Mawu fe lɔlɔ̃ la me ɖaa la, menye nu ɖeka eve aɖewo me koe wòahiã be míanɔ dzadzɛ le o, ke boŋ le nuwo katã me. Menɔa bɔbɔe ɣesiaɣi be woaɖe asi le numame kple nuwɔna siwo foa ɖi ame ŋu o, gake àte ŋu awɔ esia. * Le nyatefe me la, mɔ nyui bubu aɖeke megali si nu míanɔ agbe ɖo wu esia o, elabena nu siwo Yehowa fiaa mí la ɖea vi na mí ɣesiaɣi. (Xlẽ Yesaya 48:17.) Gawu la, ne míele dzadzɛ la, míafe dzi adze eme le esi míenyae be míele mía Mawu si míelɔ̃ la ŋuti kɔm ta, eye esia ana míanɔ efe lɔlɔ̃ la me ɖaa.
^ mm. 2 Nya si gɔme woɖe le Biblia me be “dza” alo “dzadzɛ” la kuna ɖe ŋutilãmedzadzɛnyenye ŋu ɣeaɖewoɣi; gake zi geɖea, ekuna ɖe gbɔgbɔmedzadzɛnyenye kple agbe dzadzɛ nɔnɔ ŋu.
^ mm. 10 Kpɔ agbalẽ sia fe Ta 13 lia, afi si wodzro azãɖuɖu kple kɔnu siwo wòle be Kristotɔ vavãwo nafo asa na la dometɔ aɖewo me le.
^ mm. 26 Kpɔ aɖaka si nye “ Ðe Mekua Kutri Be Mawɔ Nu Si Sɔa?” kple esi nye “ Mawu Gbɔ La, Woate Ŋu Awɔ Nu Sia Nu.”
^ mm. 67 Míetrɔ ŋkɔa.


text:
KRISTOTƆWO ƑE AGBENƆNƆ
Ale Si Míazã JW Library La
LE NUSƆSRƆ̃ ME:
Zãe nàtsɔ axlẽ Biblia kple gbe sia gbe mawunyakpukpuia
Zãe nàtsɔ axlẽ Ƒegbalẽa, magazinewo kple agbalẽ bubuwo. Zã efe “tefeléɖinua” wòakpe ɖe ŋuwò
Zãe nàtsɔ adzra ɖo ɖe hamea fe kpekpewo ŋu ahade dzesi nyaŋuɖoɖoawo
Zãe nàtsɔ akpɔ videowo
LE KPEKPEAWO ME:
Zãe nàtsɔ aʋu mawunyakpukpui siwo nufolaa ayɔ. Zã efe akpa si nye “nu siwo nèʋu va yi” nàtsɔ ake ɖe mawunyakpukpui aɖe si nèzã va yi la ŋu
Le esi nàtsɔ agbalẽ gbogbowo ɖe asi ava kpekpea tefe la, zã wò fon alo tablɛt la nàtsɔ akplɔ kpekpea fe akpa vovovoawo ɖo eye nàzãe atsɔ adzi hawo. Ha yeye siwo mele míafe hadzigbalẽa me o la le JW Library la dzi
LE GBEADZI:
Tsɔ nane si le JW Library la me fia ɖetsɔlemetɔ aɖe eye nàkpe ɖe eŋu wòada JW Library la ɖe efe fon alo tablɛt dzi
Zã efe akpa si nye “dii” nàtsɔ ake ɖe mawunyakpukpui si dim nèle ŋu
Zãe nàtsɔ aɖe video. Ne ɖeviwo le afemenɔlaa si la, àte ŋu aɖe Nye Yehowa Xɔlɔ̃ fe videoawo dometɔ ɖeka afia wo. Alo àte ŋu aɖe video si nye Nu Ka Tae Wònyo Be Nàsrɔ̃ Biblia? atsɔ anyɔ amewo fe ɖetsɔleme ɖe Biblia sɔsrɔ̃ ŋu. Ne ame aɖe doa gbe bubu aɖe la, ɖe video aɖe fiae le wo degbe me
Zãe nàtsɔ axlẽ mawunyakpukpui aɖe le gbegbɔgblɔ bubu fe Biblia si nèda ɖe wò mɔ̃a dzi me na ame aɖe. Te asi ɖe mawunyakpukpui ma fe xexlẽdzesi dzi ne nàʋui le gbegbɔgblɔ bubu siwo le wò mɔ̃a dzi xoxo la hã me


text:
BIBLIA LE AMEWO ƑE AGBENƆNƆ TRƆM
Ale Si Biblia Ðo Nye Biabiawo Ŋu Nyuie La Wɔ Nuku Nam Ŋutɔ
ƑE SI ME WODZII: 1948
DUKƆ SI ME WÒTSO: HUNGARY
AME SI WÒNYE TSÃ: ENƆ AGBEMEBIABIA VEVIWO ƑE ŊUÐOÐOWO DIM
NYE ŊUTINYA:
Wodzim le Székesfehérvár, le Hungary; enye dugã aɖe si fe ŋkɔ nyɔ le ŋutinyaa me anɔ abe fe 1,000 kple edzivɔ enye esia ene. Gake nublanuitɔe la, megaɖoa ŋku ale si gbegbe xexemeʋa gbãtɔ gblẽ nu le dugã sia ŋui la dzi kokoko.
Tɔgbuinye kple mamanye ye hem le nye ɖevime. Dzi dzɔam ne meɖo ŋku wo dzi—vevietɔ mamanye Elisabeth. Eyae kpe ɖe ŋunye mexɔ Mawu dzi se kple dzi blibo. Tso esime mexɔ fe etɔ̃ la, nye kplii míegblɔa gbedodoɖa si woyɔna ɣeaɖewoɣi be Afetɔ Ƒe Gbedodoɖa la fiẽ sia fiẽ. Togbɔ be ekpe ɖe ŋunye alea hã la, esi mexɔ fe 20 kple edzivɔ ko hafi meva se nu si gbedodoɖa ma fia gɔme nyuie.
Tɔgbuinye kple mamanye gbɔe menɔ le nye ɖevime, elabena dzinyelawo nɔ dɔ dzi sesĩe zã kple keli be yewoakpɔ ga atso afe nyui aɖe. Ke hã fomea katã va foa fu ɖua nu ɖekae le ɣleti ɖe sia ɖe fe Memleɖa evelia dzi. Míafe anyinɔnɔ ɖekae alea dɔa dzidzɔ nam ŋutɔ.
Le fe 1958 me la, dzinyelawo fe didia va eme na wo; wote ŋu fle afe aɖe si me xɔdɔme etɔ̃ le, si me nye kpli wo míate ŋu anɔ. Meva nɔ dzinyelawo gbɔ mlɔeba—dzi dzɔm ale gbegbe! Gake ɣleti ade megbe la, nye dzidzɔa nu yi. Kansadɔ wu fofonye.
Nye dzi gbã gudugudu. Meɖo ŋku edzi be menɔ gbedodoɖa dzi na Mawu be: “Mawu, menɔ kuku ɖem na wò be nàkpɔ fofonye fe agbe ta. Elabe mehiãe vevie. Nu ka tae mèse nye gbedodoɖawo o?” Medi vevie be manya afi si fofonye le. Mebiaa ɖokuinye be: ‘Dzifoe wòyia? Alo ɖe efe agbe nu yi tegbeea?’ Eye meʋãa ŋu ɖevi siwo wo fofo gale agbe le wo gbɔ la.
Meyia ameɖibɔ me ɖadoa gbe ɖa gbe sia gbe kloe hena fe geɖe. Medzea klo ɖe fofonye fe yɔdo gbɔ hedoa gbe ɖa be: “Mawu, meɖe kuku, medi be manya afi si fofonye le.” Medoa gbe ɖa hã be Mawu nekpe ɖe ŋunye mase tameɖoɖo si tae míele agbe ɖo la gɔme.
Esi mexɔ fe 13 la, metso nya me be masrɔ̃ Germanygbe. Mesusui be ɖewohĩ make ɖe nye biabiawo fe ŋuɖoɖowo ŋu le Germanytɔwo fe agbalẽ gbogbo siwo me nunya geɖe le la me. Le fe 1967 me la, medze gbea sɔsrɔ̃ gɔme le Jena dugãa me. Ɣemaɣi la, enɔ afi si woyɔna tsã be Ɣedzefe Germany. Mevu ɖe Germany nunyalawo fe agbalẽwo xexlẽ ŋu abe ale si tsikɔwuitɔ noa tsi ene, vevietɔ esiwo fo nu tso nu si ta amegbetɔwo le agbe ɖo ŋu. Togbɔ be meke ɖe nu nyui aɖewo ŋu le wo me hã la, wo dometɔ aɖeke mete ŋu fa akɔ nam o. Eya ta meyi edzi nɔa Mawu biam be wòakpe ɖe ŋunye makpɔ ŋuɖoɖo na nye biabiawo.
ALE SI BIBLIA TRƆ NYE AGBENƆNƆ:
Le fe 1970 me la, metrɔ yi Hungary; afi mae medo go Rose, si meva ɖe emegbe la le. Ɣemaɣi la, Hungary nɔ Kɔmiunisttɔwo fe dziɖuɖu te. Esi míeɖe srɔ̃ etefe medidi o la, nye kple Rose míesi yi Austria. Míafe taɖodzinue nye be emegbe la, míaʋu ayi Sydney, Australia, afi si nyruinye le.
Le ɣeyiɣi kpui aɖe ko me la, mekpɔ dɔ le Austria. Gbe ɖeka, nye dɔwɔhati aɖe gblɔ nam be mate ŋu akpɔ nye biabiawo katã fe ŋuɖoɖowo le Biblia me. Eye wòtsɔ Biblia-srɔ̃gbalẽ aɖewo nam. Mede ɣeyiɣi aɖeke o, mexlẽ wo katã eye wodo dzidzɔ nam ale gbegbe be megblɔ be, ne magakpɔ bubuwo la, avivi nunye ŋutɔ. Eya ta meŋlɔ agbalẽ na Yehowa Ðasefowo, elabena woawoe ta agbalẽawo, eye mebia wo be woaɖo agbalẽ bubuwo ɖem.
Le míafe srɔ̃ɖeɖe fe ŋkuɖodzizã gbãtɔ dzi la, ɖekakpui Austria vidzidzi aɖe si nye Ðasefo la va mía feme. Etsɔ agbalẽ siwo mebia la vɛ hegblɔ nam be yedi be yeasrɔ̃ Biblia kplim, eye melɔ̃. Esi wònye be Biblia-sɔsrɔ̃a nɔ nunye vivim ta la, míesrɔ̃nɛ zi eve le kwasiɖaa me, eye míafe nusɔsrɔ̃ zi ɖeka tea ŋu xɔna abe gafofo ene sɔŋ ene!
Nu siwo Ðasefoawo nɔ fiayem le Biblia me la do dzidzɔ nam ale gbegbe. Esi wotsɔ Mawu fe ŋkɔ, Yehowa, fiam le nye Biblia me le Hungarygbe me la, ewɔ nuku nam ŋutɔ. Mede sɔleme fe 27 sɔŋ, gake nyemese woyɔ Mawu fe ŋkɔ zi ɖeka pɛ hã kpɔ o. Ale si Biblia ɖo nye biabiawo ŋu nyuie la wɔ nuku nam ŋutɔ. Le kpɔɖeŋu me, mesrɔ̃e le Biblia me be ame siwo ku la meganya naneke o, ɖeko wòle abe alɔ̃ dɔm wole ene. (Nyagblɔla 9:5, 10; Yohanes 11:11-15) Mesrɔ̃ nu tso Mawu fe ŋugbedodo si le Biblia me ku ɖe xexe yeye si me ‘ku maganɔ o’ la hã ŋu. (Nyaɖeɖefia 21:3, 4) Mele mɔ kpɔm be magava kpɔ fofonye ake, elabena ‘woafɔ ame siwo ku la ɖe tsitre’ le xexe yeye ma me.—Dɔwɔwɔwo 24:15.
Rose hã va dze Biblia-sɔsrɔ̃ gɔme kple dzi blibo. Míese nu si fiam wole mí la gɔme kabakaba ale gbegbe míewu agbalẽa sɔsrɔ̃ nu le ɣleti eve pɛ ko me! Míekpɔa gome le Ðasefowo fe nusɔsrɔ̃ ɖe sia ɖe si wowɔna le Fiaɖufe Akpata me la me. Lɔlɔ̃, dɔmenyonyo, kple ɖekawɔwɔ si le Yehowa Ðasefowo dome la wɔ nuku na mí ŋutɔ.—Yohanes 13:34, 35.
Le fe 1976 me la, mɔnukpɔkpɔ su nye kple Rose si míeʋu yi Australia. Esi míenya ge ɖe dukɔa me ko la, míebia Yehowa Ðasefowo ta enumake. Ðasefo siwo le afi ma la xɔ mí alɔeve. Eye le fe 1978 me la, míeva zu Yehowa Ðasefowo.
VIÐE SIWO MEKPƆ:
Meke ɖe biabia siwo fe ŋuɖoɖo dim menɔ ɣeyiɣi didi aɖe la ŋu azɔ. Esi mele tetem ɖe Yehowa Mawu ŋu la, meva kpɔe be meke ɖe Fofo lɔ̃ame si tɔgbi meva susu me nam kpɔ o la ŋu. (Yakobo 4:8) Eye esi meva nyae be magava kpɔ fofonye si dzim la ake le xexe yeyea me la, edoa dzidzɔ nam ale gbegbe.—Yohanes 5:28, 29.
Le fe 1989 me la, nye kple Rose míetso nya me be míatrɔ ayi Hungary ale be míate ŋu afo nu tso míafe dzixɔsewo ŋu na míafe fometɔwo kple ame bubu ɖe sia ɖe si míado goe. Mɔnukpɔkpɔ su mía si míefia Biblia me nyatefea ame alafa geɖe. Wo dometɔ siwo nye ame 70 kple edzivɔwo va wɔ ɖeka kpli mí míele Yehowa subɔm; danye si dzim hã le wo dome.
Medo gbe ɖa fe 17 sɔŋ be Mawu nakpe ɖe ŋunye makpɔ ŋuɖoɖo na nye biabiawo. Ema megbe la, fe 39 va yi, eye mekpɔtɔ nɔ gbedodoɖaa dzi, gake azɔ ko mate ŋu agblɔ na Mawu be, “Fofonye si le dzifo, mekpɔe be èlɔ̃m vevie, akpe na wò be nèɖo gbe siwo medo ɖa na wò tso nye ɖevime ke la ŋu nam.”


text:
NUSƆSRƆ̃ 15
Nu Ka Tae Wòle Be Nàyi Nusɔsrɔ̃a Dzi?
1. Aleke Biblia sɔsrɔ̃ dzi yiyi aɖe vi na wòe?
Ðikeke mele eme o be Biblia me nufiafia vevi mawo sɔsrɔ̃ na wò lɔlɔ̃ na Yehowa me gasẽ ɖe edzi. Ehiã be nànɔ lɔlɔ̃ ma tum ɖo ɣesiaɣi. (1 Petro 2:2) Be agbe mavɔ fe mɔkpɔkpɔa nasu asiwò la, anɔ te ɖe ale si nàyi edzi anɔ tetem ɖe Mawu ŋu to efe Nya la sɔsrɔ̃ me dzi.
Ne wò sidzedze Mawu dzi ɖe edzi la, wò xɔse agasẽ ɖe edzi. Xɔse ana wò nu nadze Mawu ŋu. (Hebritɔwo 11:1, 6) Aʋã wò nàtrɔ dzi me, eye wòana nàwɔ tɔtrɔ siwo aɖe vi na wò le agbenɔnɔ me.
2. Aleke nàwɔ Mawu ŋuti sidzedze si su asiwò la naɖe vi na ame bubuwo?
Àdi godoo be yeagblɔ nu siwo srɔ̃m yele la na ame bubuwo—nya nyuiwo gbɔgblɔ na ame bubuwo dzɔa dzi na mí katã. Ne èyi Biblia sɔsrɔ̃ dzi la, àva srɔ̃ ale si nàzã Biblia atsɔ aɖe ale si nèxɔ Yehowa kple nya nyuia dzi see la me na amewo.
Ame akpa gãtɔ dzea egɔme kple nya nyuia gbɔgblɔ na wo xɔlɔ̃wo kple wofe fometɔwo. Ðɔ ŋu ɖo. Mègada wofe subɔsubɔhawo ɖe anyi o, ke boŋ fo nu tso Mawu fe ŋugbedodowo ŋu na wo. Ðo ŋku edzi be zi geɖe la, wò nuwɔwɔ ɖe amewo ŋu nyuie wɔa dɔ ɖe wo dzi wu wò nyagbɔgblɔwo.
3. Ƒomedodo kae ate ŋu ava nɔ mia kple Mawu dome?
Mawu fe Nya la sɔsrɔ̃ akpe ɖe ŋuwò nàwɔ ŋgɔyiyi le mawusubɔsubɔ me. Eye mlɔeba fomedodo tɔxɛ aɖe ava nɔ mia kple Yehowa dome. Le nyatefe me la, àte ŋu azu Mawu tɔ ahanye efe fomea me tɔ.
4. Aleke nàwɔ anɔ ŋgɔyiyi wɔm?
Àte ŋu ayi edzi anɔ ŋgɔyiyi wɔm le mawusubɔsubɔ me ne èyi Mawu fe Nya la sɔsrɔ̃ dzi. (Hebritɔwo 5:13, 14) Bia tso Yehowa Ðasefo aɖe si be wòazã agbalẽ si nye Nuka Tututue Nye Biblia fe Nufiafia? atsɔ asrɔ̃ Biblia kpli wò. Zi geɖe ale si nèyi edzi le Mawu fe Nya srɔ̃m la, zi geɖe ma kee nàkpɔ dzidzedze le agbe me.
Yehowa, Mawu dzidzɔtɔ la, gbɔe nya nyui la tso. Àte ŋu ate ɖe eŋu kplikplikpli ne ètena ɖe efe amewo ŋu kplikplikpli. (Hebritɔwo 10:24, 25) Ne èyi agbagba si dzem nèle be yeadze Yehowa ŋu dzi la, wò asi asu agbe vavã, si nye agbe mavɔ, la dzi. Le nyatefe me la, tete ɖe Mawu ŋue nye nu nyuitɔ kekeake si nàte ŋu awɔ.


text:
NUSƆSRƆ̃ 12
Ðoɖo Ka Nue Míewɔa Míafe Fiaɖufegbefãɖeɖedɔa Le?
Ɣeyiɣi kpui aɖe do ŋgɔ na Yesu fe ku la, egblɔ be: “Woaɖe gbefã fiaɖufe ŋuti nya nyui sia le anyigba blibo la katã dzi, be wòanye ɖaseɖiɖi na dukɔwo katã, eye ekema nuwuwu la ava.” (Mateo 24:14) Gake mɔ ka dzie woato aɖe gbefã le xexe bliboa katã me? Eyae nye to kpɔɖeŋu si Yesu ɖo esi wònɔ anyigba dzi la sɔsrɔ̃ me.—Luka 8:1.
Míeyia amewo gbɔ le wofe afewo me. Yesu na hehe efe nusrɔ̃lawo be woaɖe gbefã nya nyuia tso afe me yi afe me. (Mateo 10:11-13; Dɔwɔwɔwo 5:42; 20:20) Le fe alafa gbãtɔ me la, wofia tefe si koŋ nyanyuigblɔlawo aɖe gbefã le la wo. (Mateo 10:5, 6; 2 Korintotɔwo 10:13) Nenema kee egbea hã míewɔ ɖoɖo aɖe koŋ ɖe gbefãɖeɖedɔa ŋu, eye wonaa anyigbamama hame ɖe sia ɖe be woaɖi ɖase le eme. Esia kpena ɖe mía ŋu míewɔna ɖe se si Yesu de be “míaɖe gbefã na amewo, eye míaɖi ɖase tsitotsito” la dzi.—Dɔwɔwɔwo 10:42.
Míegblɔa nya nyuia na amewo le afi sia afi si míakpɔ wo le. Yesu gaɖo esia hã fe kpɔɖeŋu ɖi na mí esi wòɖe gbefã le afi sia afi si wòakpɔ amewo le, eɖanye futa loo alo vudo to o. (Marko 4:1; Yohanes 4:5-15) Míawo hã míegblɔa Biblia me nyawo na amewo le afi sia afi si wòanya wɔ le—le ablɔwo dzi, le dɔwɔfewo, le tsaɖibɔwo me, alo le telefon dzi. Azɔ hã, míeɖea gbefã na míafe afelikawo, dɔwɔhatiwo, sukuhatiwo, kple fometɔwo ɣesiaɣi si wòanya wɔ. Míetoa mɔ vovovo siawo katã dzi nana ‘xɔname ŋuti nya nyui’ la ɖoa ame miliɔn geɖewo gbɔ le xexea me godoo.—Psalmo 96:2.
Ame kawoe nàdi be yeagblɔ Mawu fe Fiaɖufe ŋuti nya nyuia na, eye vi kae nèsusu be esia aɖe na wo le etsɔme? Mègagbe nya nyui si naa mɔkpɔkpɔ ame la gbɔgblɔ na amewo o. Dze agbagba nàgblɔe na wo kaba!
“Nya nyui” kae wòle be míaɖe gbefãe?
Mɔ kawo nue Yehowa Ðasefowo srɔ̃a gbefãɖeɖe fe kpɔɖeŋu si Yesu ɖo ɖi le?


text:
Yehowa, Mawu Si Lɔ̃na Faa Ƒoa Nu Na Mí
“Meɖe kuku, ɖo to, ne mafo nu.”—HIOB 42:4.
HADZIDZI: 113, 114
1-3. (a) Nu ka tae Mawu fe gbegbɔgblɔ de ŋgɔ boo wu amegbetɔwo tɔ? (b) Nu kae míasrɔ̃ le nyati sia me?
YEHOWA di be nuwɔwɔ bubuwo hã nanɔ agbe ahakpɔ dzidzɔ abe ye ene, eya ta ewɔ mawudɔlawo eye emegbe ewɔ amegbetɔwo. (Psalmo 36:9; 1 Timoteo 1:11) Yehowa wɔ ame si apostolo Yohanes yɔ be “Nya la” gbã. (Yohanes 1:1; Nyaɖeɖefia 3:14) Yehowa ɖoa dze kple ame sia si wova yɔ be Yesu hegblɔa efe susu kple seselelãmewo nɛ. (Yohanes 1:14, 17; Kolosetɔwo 1:15) Apostolo Paulo gblɔ be gbegbɔgblɔ le mawudɔlawo hã si wotsɔna foa nu kple wo nɔewo, si to vovo kura tso amegbetɔwo fe gbegbɔgblɔwo gbɔ.—1 Korintotɔwo 13:1.
2 Yehowa nya nu sia nu tso mawudɔla miliɔn akpeakpeawo kple amegbetɔ siwo wòwɔ la ŋu. Etea ŋu sea ame miliɔn geɖewo fe gbedodoɖa le ɣeyiɣi ɖeka me hesea wofe nyawo gɔme, gbe ka ke domee woɖale o. Yehowa yia edzi nɔa nu fom na mawudɔlawo henɔa mɔ fiam wo esime wòle gbedodoɖa gbogboawo sem. Eme kɔ be hafi Yehowa nate ŋu awɔ esiawo katã la, ele be efe susuwo kple gbegbɔgblɔ nade ŋgɔ boo wu amegbetɔwo tɔ. (Xlẽ Yesaya 55:8, 9.) Eya ta ne Mawu di be yeafo nu na amegbetɔwo la, edoa gbe si gɔme sese le bɔbɔe ale be woate ŋu ase nya si gblɔm wòle gɔme.
3 Le nyati sia me la, míasrɔ̃ ale si Yehowa foa nu na mí amegbetɔwo le mɔ bɔbɔe nu. Míagakpɔ ale si wòtrɔa mɔ si dzi wòtona foa nu na mí ne nɔnɔmeawo trɔ.
MAWU ƑOA NU NA AMEGBETƆWO
4. (a) Gbe ka mee Yehowa fo nu na Mose, Samuel kple David le? (b) Nya kawoe le Biblia me?
4 Anɔ eme be le Eden-bɔa me la, blema Hebrigbe aɖe mee Yehowa fo nu na ame gbãtɔ Adam le. Emegbe Yehowa fo nu kple amewo abe Mose, Samuel kple David ene. Togbɔ be woawo ŋutɔe ŋlɔ nyawo ɖe Hebrigbe me le wofe nyagbewo kple nuŋɔŋlɔ fe atsyãwo me hãa, Mawu fe susuwoe woŋlɔ ɖi. Woŋlɔ nya siwo Yehowa ŋutɔ gblɔ tẽe kpakple ale si Mawu wɔ nu kple efe amewo la ŋuti nyawo ɖi. Le kpɔɖeŋu me, woŋlɔ nu tso Mawu fe amewo fe xɔse kple lɔlɔ̃ si le wo si na Mawu kpakple wofe vodadawo kple nu siwo me womewɔ nutefe le o siaa ɖe Biblia me. Woŋlɔ nya siawo katã ɖi be wòaɖe vi na mí.—Romatɔwo 15:4.
Biblia ŋlɔlawo ŋlɔ nya siwo Yehowa ŋutɔ gblɔ tẽe kpakple ale si Mawu wɔ nu kple efe amewo la ŋuti nyawo ɖi
5. Hebrigbe me dzaa koe Mawu fo nu na amewo lea? Ðe eme.
5 Menye Hebrigbe me koe Yehowa fo nu kple amegbetɔwo le o. Kaka woaɖe asi le Israel-viwo ŋu le Babilon la, wo dometɔ aɖewo nɔ Aramgbe dom gbe sia gbe. Ðewomahĩ ema tae Daniel, Yeremiya kple Ezra woŋlɔ Biblia fe akpa aɖewo ɖe Aramgbe me ɖo.—Kpɔ Ezra 4:8; 7:12; Yeremiya 10:11; kple Daniel 2:4 fe etenuŋɔŋlɔwo.
6. Nu ka tae woɖe Hebri Ŋɔŋlɔawo gɔme ɖe Helagbe me?
6 Aleksanda Gãtɔ ɖu xexea fe akpa gãtɔ dzi, si na be dukɔ geɖewo me tɔwo va nɔ Helagbe bɔbɔetɔ si woyɔna be Koine dom. Yudatɔ geɖewo hã dze Helagbe dodo gɔme si wɔe be wova ɖe Hebri Ŋɔŋlɔawo gɔme ɖe Helagbe me mlɔeba. Woyɔ gɔmeɖeɖe sia be Septuagint (Septante). Esiae nye Biblia gɔmeɖeɖe gbãtɔ kple vevitɔwo dometɔ ɖeka. Numekulawo gblɔ be gbegɔmeɖela 72 ye wɔ dɔa. * (Kpɔ etenuŋɔŋlɔa.) Gbegɔmeɖelaawo dometɔ aɖewo ɖe Hebri Ŋɔŋlɔawo gɔme nya-ɖe-nya-nu, evɔ bubuwo mewɔe alea o. Ke hã Yudatɔ Helagbedolawo kple Kristotɔwo siaa xɔe se be Septuagint la nye Mawu fe Nya.
7. Gbe kae Yesu do tsɔ fia nu efe nusrɔ̃lawo?
7 Anye Hebrigbee Yesu do esime wònɔ anyigba dzi. (Yohanes 19:20; 20:16; Dɔwɔwɔwo 26:14) Anɔ eme hã be ezã Aramgbe me nya aɖewo, siwo ame geɖe zãna ɣemaɣi. Eye ese blema Hebrigbe si Mose kple nyagblɔɖilawo do hã; woxlẽa wofe nuŋlɔɖiwo le fufofewo kwasiɖa sia kwasiɖa. (Luka 4:17-19; 24:44, 45; Dɔwɔwɔwo 15:21) Gake togbɔ be Yesu fe ɣeyiɣia me tɔ aɖewo doa Helagbe kple Latingbe hã la, Biblia megblɔe nenye be Yesu do gbe mawo hã o.
8, 9. Nu ka tae Kristotɔ gbãtɔ geɖewo do Helagbe, eye nu kae esia fia mí tso Yehowa ŋu?
8 Hebrigbe ye Yesu yomedzela gbãtɔawo dona, gake le efe ku megbe la, efe nusrɔ̃lawo do gbe vovovowo. (Xlẽ Dɔwɔwɔwo 6:1.) Eye esi nya nyuia le kakam la, Kristotɔ geɖewo va nɔ Helagbe dom, ke menye Hebrigbe o. Esi ame akpa gãtɔ nɔ Helagbe dom ta la, Mateo, Marko, Luka kple Yohanes ŋlɔ wofe agbalẽawo ɖe Helagbe me hafi mae na amewo. * (Kpɔ etenuŋɔŋlɔa.) Azɔ hã, apostolo Paulo fe lɛtawo kple Biblia gbalẽ bubuawo nɔ Helagbe me.
9 Ewɔ nuku ŋutɔ be, ne ame siwo ŋlɔ Kristotɔwo Ƒe Hela Ŋɔŋlɔawo di be yewoayɔ nya tso Hebri Ŋɔŋlɔawo me la, Septuagint la me nyawoe wozãna zi geɖe. Evɔ menye ɣesiaɣie emenyawo sɔna ɖe Hebrigbe me tɔ gbãtɔa me nya sia nya nu pɛpɛpɛ o. Eya ta dɔ si gbegɔmeɖela madeblibowo wɔ la zu Biblia si le mía si egbea la fe akpa aɖe. Esia fia mí be Yehowa mebua gbegbɔgblɔ alo dekɔnu aɖe be ede ŋgɔ wu bubu o.—Xlẽ Dɔwɔwɔwo 10:34.
Mawu mebia tso mía si be míado gbe aɖe koŋ hafi ate ŋu adze si ye alo anya yefe tameɖoɖowo o
10. Nu kae míesrɔ̃ tso ale si Yehowa foa nu na mí amegbetɔwoe me?
10 Míekpɔe be Yehowa trɔa mɔ si dzi wòtona foa nu kple mí amegbetɔwo nenye be nɔnɔmeawo trɔ, elabe ‘ʋu kple ʋugbee yina ɖekae.’ Mebia tso mía si be míado gbe aɖe koŋ hafi ate ŋu adze si ye alo anya yefe tameɖoɖowo o. (Xlẽ Zakariya 8:23; Nyaɖeɖefia 7:9, 10.) Míesrɔ̃e hã be Yehowa na efe gbɔgbɔ ʋã amewo woŋlɔ Biblia, gake eɖe mɔ na wo woŋlɔ efe susuwo le woawo ŋutɔ fe nyagbewo me.
MAWU KPƆ EƑE NYA LA TA
11. Togbɔ be amegbetɔwo doa gbe vovovowo hã la, nu ka tae esia meɖea fu na Yehowa o?
11 Togbɔ be gbe vovovowoe amegbetɔwo dona hã, esia meɖea fu na Yehowa kura o. Aleke míewɔ nya? Nya ʋɛ aɖewo ŋutɔ koe kpɔtɔ le gbe si tututu me Yesu gblɔ nya nyuia le la me le Biblia me. (Mateo 27:46; Marko 5:41; 7:34; 14:36) Yehowa na woŋlɔ Yesu fe nyawo heɖe wo gɔme ɖe Helagbe me, eye le ɣeyiɣi aɖe megbe la, woɖe wo gɔme ɖe gbe bubuwo me. Tsɔ kpe ɖe eŋu la, Yudatɔwo kple Kristotɔwo gbugbɔ ŋlɔ Mawu fe Nya la zi gbɔ zi geɖe si na wokpɔ Mawu fe gbedeasi si le eme la ta. Wova ɖe agbalẽ siawo gɔme ɖe gbegbɔgblɔ geɖewo me emegbe. Le fe 400 Kristotɔwo Ŋɔli (K.Ŋ.) lɔfo la, John Chrysostom gblɔ be woɖe Yesu fe nufiafiawo gɔme ɖe Syria, Egipte, India, Persia kple Etiopia gbewo kpakple gbe bubu geɖewo me.
12. Aleke amewo te kpɔ be yewoabú mo na Biblia?
12 Le ŋutinya katã me la, ame geɖewo te kpɔ be yewoabú mo na Biblia, eye woti ame siwo ɖe egɔme hemae la yome vevie. Le kpɔɖeŋu me, le fe 300 K.Ŋ. me lɔfo la, Roma Fiagã Diocletian ɖe gbe be woagblẽ Biblia fe asinuŋɔŋlɔgbalẽ siwo katã li la dome. Anɔ abe fe 1,200 ene le esia megbe la, Afetɔ William Tyndale te Biblia gɔme ɖeɖe ɖe Eŋlisigbe me. Egblɔ be, ne Mawu na agbe didi ye la, yeadze agbagba be ŋutsuvi agbledela gɔ̃ hã nanya Biblia wu nunɔla. Woti Tyndale yome ale gbegbe be wòva hiã be wòasi tso England ayi Europa dukɔ bubu me hafi ate ŋu aɖe Biblia gɔme ahatae. Eye togbɔ be sɔlemehakplɔlawo wɔ avu ɖe sia ɖe be yewoatɔ dzo Tyndale fe Biblia gɔmeɖeɖeawo katã hã la, esu ame geɖe si. Mlɔeba la, wode ka ve na Tyndale hetɔ dzoe le ati ŋu. Ke hã, ‘wotrɔ tsi fo ɖe kpe ŋu,’ elabe womete ŋu tsrɔ̃ efe Biblia gɔmeɖeɖea o, eye gbegɔmeɖelawo va zã emenya geɖewo emegbe le King James Version Biblia la me.—Xlẽ 2 Timoteo 2:9.
13. Nu kae numekuku siwo wowɔ le Biblia-gbalẽ xoxo siwo woŋlɔ kple asi me la ɖe fia?
13 Ele eme be vodada kple vovototo suesue aɖewo le Biblia xoxo aɖewo me ya. Ke hã esi Biblia ŋuti nunyalawo ku nu me le asinuŋɔŋlɔgbalẽwo, asinuŋɔŋlɔgbalẽ kakɛwo kple Biblia gɔmeɖeɖe xoxo akpe geɖewo me tsitotsito hetsɔ wo sɔ kple wo nɔewo la, wokpɔe be mawunyakpukpui ʋɛ aɖewo ko mee vovototo suesuewo le, eye womenye vodada gãwo o. Gake Biblia me gbedeasia ya metrɔ o. Numekuku siawo na Biblia nusrɔ̃vi akuakuawo ka ɖe edzi be Biblia si le yewo si egbea nye Yehowa fe Nya si efe gbɔgbɔ ʋã amewo woŋlɔ vavã.—Yesaya 40:8. * (Kpɔ etenuŋɔŋlɔa.)
14. Aleke Biblia bɔ egbea?
14 Egbea woɖe Biblia gɔme ɖe gbegbɔgblɔ 2,800 kple edzivɔ me, togbɔ be ame geɖewo ɖoe be yewoatsrɔ̃e ɖa keŋkeŋ hã. Womeɖe agbalẽ bubu aɖeke gɔme alea kpɔ o. Eye togbɔ be ame geɖewo mexɔ Mawu dzi se o hã, efe Nya la kpɔtɔ nye agbalẽ si woma wu ɖe sia ɖe le ŋutinya me. Biblia gɔmeɖeɖe aɖewo xexlẽ sesẽ eye ɖewo hã me nyawo mede tututu o, gake etsɔmemɔkpɔkpɔ kple agbe mavɔ fe gbedeasi bɔbɔe la le wo katã kloe me.
BIBLIA GƆMEÐEÐE YEYE VA HIÃ
15. (a) Tɔtrɔ kae míewɔ le míafe Biblia-srɔ̃gbalẽwo ŋu tso fe 1919 me? (b) Nu ka tae woŋlɔa míafe agbalẽwo ɖe Eŋlisigbe me gbã?
15 Le fe 1919 me la, woɖo Biblia nusrɔ̃viwo fe fufofo sue aɖe wòzu “kluvi nutefewɔla kple aɖaŋudzela.” Ɣemaɣi la, Eŋlisigbe me koŋ ye kluvi nutefewɔlaa fiaa nu Mawu fe amewo le. (Mateo 24:45) Gake egbea, míele Biblia-srɔ̃gbalẽwo gɔme ɖem ɖe gbegbɔgblɔ siwo wu 700 me. Abe ale si Helagbe nɔ le blema ene la, egbea wozãa Eŋlisigbe le asitsatsa me hefianɛ le sukuwo me, eye ame geɖewo see. Eya ta woŋlɔa míafe agbalẽwo ɖe Eŋlisigbe me gbã hafi ɖea wo gɔme ɖe gbe bubuwo me.
16, 17. (a) Nu kae Mawu fe amewo hiã? (b) Aleke wokpɔ hiahiã ma gbɔe? (d) Nu kae Nɔviŋutsu Knorr di vevie?
16 Biblia dzie míetua míafe agbalẽwo me nyawo katã ɖo. Le gɔmedzedzea la, Mawu fe amewo zã King James Version Biblia si nu wowu le fe 1611 me. Ke hã Eŋlisigbe me nya siwo le eme do xoxo eye wo gɔme sese sesẽ. Eye tefe ʋɛ aɖewo koe Mawu fe ŋkɔ dze le le eme, evɔ ŋkɔa dze le asinuŋɔŋlɔgbalẽ xoxowo me zi akpe geɖe. Azɔ hã, vodada kple nya bubu aɖewo siwo mele asinuŋɔŋlɔgbalẽ xoxotɔwo me o la le Biblia gɔmeɖeɖe sia me. Eye kuxi siawo tɔgbi le Eŋlisigbe me Biblia gɔmeɖeɖe bubuwo hã ŋu.
17 Edze fãa be Mawu fe amewo hiã Biblia gɔmeɖeɖe si me nyawo de pɛpɛpɛ eye egɔmesese le bɔbɔe. Eya ta woɖo Xexe Yeye Biblia Gɔmeɖeɖe Kɔmiti la, eye nɔvi siwo le kɔmitia me la ɖe Eŋlisigbe me Biblia ɖe go vivivi tso fe 1950 va se ɖe fe 1960 me. Woɖe babla adeawo dometɔ gbãtɔ ɖe go le takpekpe si wowɔ le August 2, 1950 dzi la me. Nɔviŋutsu Knorr gblɔ le takpekpe ma me be Mawu fe amewo hiã egbegbe Biblia gɔmeɖeɖe si de pɛpɛpɛ eye egɔmesese le bɔbɔe si akpe ɖe wo ŋu be woasrɔ̃ nyatefea nyuie eme nakɔ na wo. Wohiã Biblia si amewo ate ŋu axlẽ ahase egɔme bɔbɔe abe ale si ko wònɔ le Kristo fe nusrɔ̃lawo fe nuŋlɔɖi gbãtɔawo gome ene. Nɔviŋutsu Knorr fe didie nye be Xexe Yeye Gɔmeɖeɖe Biblia nakpe ɖe ame miliɔn geɖe ŋu woava dze si Yehowa.
18. Nu kae do Biblia gɔme ɖeɖe ɖe ŋgɔ?
18 Kaka fe 1963 naɖo la, Nɔviŋutsu Knorr fe didia va eme. Woɖe Kristotɔwo Ƒe Hela Ŋɔŋlɔawo—Xexe Yeye Gɔmeɖeɖe la gɔme ɖe Holland, Franse, Germania, Italia, Portugal kple Spania gbewo me. Le fe 1989 me la, Yehowa Ðasefowo fe Dɔdzikpɔhaa ɖo dɔwɔfe yeye aɖe ɖe habɔbɔa fe dɔwɔfegã la be wòado alɔ Biblia gɔmeɖelawo. Emegbe le fe 2005 me la, woɖe mɔ be woaɖe Biblia gɔme ɖe gbegbɔgblɔ siwo me wotaa Gbetakpɔxɔ ɖo la me. Ema wɔe be Xexe Yeye Gɔmeɖeɖe Biblia bliboa, alo efe akpa aɖe, le gbegbɔgblɔ 130 kple edzivɔ me fifia.
19. Nu ɖedzesi kae dzɔ le fe 2013 me, eye nu kae míasrɔ̃ le nyati si kplɔ esia ɖo me?
19 Eŋlisigbea trɔ tso esime woɖe Eŋlisigbe me Xexe Yeye Gɔmeɖeɖe gbãtɔa ɖe go, eya ta eva hiã be woatrɔ asi le emenyawo ŋu. Le October 5 kple 6 lia, 2013 dzi la, wowɔ Gbetakpɔxɔ Biblia Kple Trakt Habɔbɔ si le Pennsylvania la fe takpekpe 129 lia. Ame 1,413,676 siwo tso dukɔ 31 me ye kpɔ gome le eme, wo dometɔ aɖewo nɔ takpekpewɔfea eye ɖewo hã kpɔe to video-kadodo dzi. Dɔdzikpɔha me tɔ ɖeka ɖe gbefãe be woɖe Xexe Yeye Gɔmeɖeɖe Biblia si me wogbugbɔ to la ɖe go le Eŋlisigbe me. Vavalawo kpɔ dzidzɔ ale gbegbe eye wo dometɔ aɖewo fa avi esi woxɔ wo tɔ. Esi nufolawo te mawunyakpukpuiwo xexlẽ le Biblia yeyea me la, nyaselawo katã kpɔe be gɔmeɖeɖe yeyea xexlẽ kple egɔmesese le bɔbɔe ŋutɔ. Le nyati si kplɔ esia ɖo me la, míasrɔ̃ nu geɖe tso Eŋlisigbe me Biblia gɔmeɖeɖe yeye sia kple ale si míele egɔme ɖem ɖe gbe bubuwo me la ŋu.
^ mm. 6 Septuagint gɔmee nye “Blaadre.” Wogblɔ be fe 300 Do Ŋgɔ Na Yesu lɔfo ye wote egɔmeɖeɖe eye wowu enu fe 150 megbe. Agbalẽnyalawo kpɔtɔ dea asixɔxɔ gɔmeɖeɖe ma ŋu egbea elabena ekpena ɖe wo ŋu wosea Hebrigbe me nya sesẽwo alo mawunyakpukpui blibowo gɔme.
^ mm. 8 me aɖewo susui be Hebrigbe mee Mateo ŋlɔ efe agbalẽa ɖo hafi wova ɖe egɔme emegbe ɖe Helagbe me, eye be ɖewohĩ eya ŋutɔe ɖe egɔme.
^ mm. 13 Kpɔ Megbenyawo A3 le Xexe Yeye Gɔmeɖeɖe Biblia me; kple Agbalẽ si Nyo na Amesiame, axa 7-9, “Aleke Agbalẽ La Wɔ Gakpɔtɔ Li?”


text:
MARCH (Tedoxe) 17, 2014
TURKEY (TURQUIE)
Turkey Dziɖuɖua Gbe Be Yemawɔ Ðe Europa Ƒe Ðoɖo Ku Ðe Asrafo Ƒe Hehexɔxɔ Dzi O
“Turkeytɔ ɖe sia ɖe nyea asrafo tso edzigbe ke.” Wofia nya siawo sukuviwo, dunyagblɔlawo zãnɛ le wofe nyagbɔgblɔwo me, eye wokunɛ ɖe to me na ame siwo woyɔ be woava xɔ asrafo fe hehe. Enye dzizizi na Turkey-ŋutsuwo katã be woaxɔ asrafo fe hehe eye efe gɔmedzedze nyea dzidzɔ gã aɖe na amewo. Eya ta mewɔ nuku o be Turkey (Turquie) dziɖuɖua gbe be yemaɖe mɔ ɖe gomenɔamesi si nye be ame ate ŋu agbe be yemaxɔ asrafo fe hehe o le dzitsinya ta la ŋu o.
Turkey dziɖuɖua nye Europa Aɖaŋudeha me tɔ ʋɛ siwo medea bubu asrafo fe hehexɔxɔ gbegbe le dzitsinya ta fe ɖoɖoa ŋu o la dometɔ ɖeka
Gake esi wònye be Turkey-dukɔa le Europa Aɖaŋudeha me eye wòda asi ɖe Europa Ƒe Amegbetɔ Ƒe Gomenɔamesiwo Ƒe Ðoɖowɔha fe ɖoɖowo dzi be yeawɔ ɖe wo dzi ta la, efoe ɖe enu be wòawɔ ɖe Europa fe ɖoɖowo dzi. Tso esime Europa Amegbetɔ Ƒe Gomenɔamesiwo Ŋuti Ʋɔnudrɔ̃fea fe Nyagbugbɔgadrɔ̃kɔmiti Gãtɔ tso Bayatyan kple Armenia, fe nyaa me la, agba le Turkey dziɖuɖua dzi be wòawɔ ɖe Europa Aɖaŋudeha fe ɖoɖowo dzi ahaɖe mɔ ɖe asrafo fe hehexɔxɔ gbegbe le dzitsinya ta fe gomenɔamesi la ŋu le efe dukɔa me. Esi Turkey dziɖuɖua gbe esia wɔwɔ ta la, nuwo mele ame siwo gbea asrafo fe hehe xɔxɔ le dukɔ sia me kpam o.
Le fe 10 siwo va yi me la, ŋutsu 55 siwo nye Yehowa Ðasefowoe ŋlɔ agbalẽ na Turkey dziɖuɖua be wòaɖe mɔ ɖe asrafo fe hehe xɔxɔ gbegbe le dzitsinya ta fe gomenɔamesi ŋu. Esi womewɔ wofe biabia dzi na wo o ta la, wotsɔa ʋɔnunya gbogbo aɖewo ɖe wo ŋuti, wodoa fe gbogbo aɖewo na wo, eye woléa wo dometɔ aɖewo gɔ̃ hã dea ga fe gbogbowo. Fifi laa la, wodrɔ̃a ʋɔnu sɔhɛ Ðasefo 15 aɖewo enuenu le esi wogbe be yewomaxɔ asrafo fe hehe o le dzitsinya ta la ta.
‘Ele Be Mawɔ Ðe Nye Dzitsinya Ƒe Mɔfiame Dzi’
“Nyemexɔe se be Dukɔ Sẽŋu aɖeke ate ŋu azi dzinye mawɔ nu si tsi tsitre ɖe nye dzitsinya si metsɔ Biblia na hehee kple Mawu fe nya si dze le Yesaya 2:4 la ŋu o, eye mexɔe se be ele be mawɔ mawunyakpukpui sia dzi.” Woɖe mawunyakpukpui nyanyɛ ma me nyawo ɖe kpe dzi le Dukɔ Ƒofuawo fe dɔwɔfegã si le New York City. Kpukpui ma gblɔ be ame siwo tsri aʋawɔwɔ la ‘atsɔ wofe yiwo atu agblenuwoe eye womagasrɔ̃ aʋawɔwɔ azɔ o.’ Feti Demirtaş si nye Turkeytɔ si xɔ fe 25 la gblɔ nya siawo tsɔ ɖe nu si tae wòlɔ̃ faa be woalé ye tu wu be yeasrɔ̃ aʋawɔwɔ la me. Esi wònye Yehowa Ðasefoe Feti nye ta la, exɔe se vevie be ele be yeawɔ ɖe yefe dzitsinya si yetsɔ Biblia na hehee la fe mɔfiame dzi. Le esia ta wodrɔ̃ ʋɔnu Feti zi ewo sɔŋ eye wonɔ ga me wu fe ɖeka kple afã.
Esi wolé Feti zi gbãtɔ la, asrafowo fe tatɔ aɖe ɖe gbe nɛ be wòado asrafowu, gake egbe, eye wòtiae be yeawɔ ɖe yefe dzitsinya si yetsɔ Biblia na hehee la fe mɔfiame dzi. Asrafomegã si kpɔa asaɖa la dzi kplɔ Feti va ame 400 ŋkume heɖe gbe nɛ be wòado asrafowu. Egagbe ake. Le efe gamenɔnɔ gbãtɔ sia me la, gaxɔdzikpɔlawo dzui vevie, wofo efe tagbɔ, abɔta, afɔwo kple tome nɛ.
Esi wolé Feti zi atɔ̃lia le April (Afɔfiɛ) 2006 me la, gaxɔdzikpɔlawo zi edzi wòɖe nu sia nu hetsi godui ko me ale be wòado asrafowu. Esi wògbe asrafowua dodo la, gaxɔdzikpɔlawo tui ɖe tohegaxɔ me ŋkeke ene. Wodea ga asi nɛ blana ɖe gakpo aɖe ŋu le efe abati ŋu le zã me eye wodea ga asi nɛ blana ɖe kpe aɖe ŋu le ŋkeke me kple susu be wòana ta. Feti gblɔ be, “Mevɔ̃na le ŋkeke me eye nyemetea ŋu dɔa alɔ̃ le zã me o le fu siwo wɔm wolem kple fu siwo mesusuna be woate ŋu ava awɔm la ŋu bubu ta. Togbɔ be fu siwo wɔm wolem na be nu tena ɖe dzinye vevie hã la, meɖoe kplikpaa be mawɔ ɖe nye dzitsinya fe mɔfiamewo dzi.”
Europa Ʋɔnudrɔ̃fea Da Asrafo Ƒe Hehexɔxɔ Gbegbe Le Dzitsinya Ta Ƒe Nyaa Kpɔ
Le fe 2007 me la, Feti Demirtaş tsɔ efe nyaa yi Europa Ʋɔnudrɔ̃fea be Turkey dziɖuɖua tu afɔkpo yefe gomenɔamesi esi wòlé ye de ga ɖe asrafo fe hehexɔxɔ gbegbe le dzitsinya ta la ta. Le January (Dzove) 17, 2012 me la, Europa Ʋɔnudrɔ̃fea tso nya me wòde Feti dzi, eye wòɖo kpe edzi be wowɔ funyafunyae heɖi gbɔ̃e eye esia na wòto vevesese kple fukpekpe geɖe me. Gakpe ɖe eŋu la, Ʋɔnudrɔ̃fea gblɔ kpee be asrafo fe hehexɔxɔ gbegbe le mawudzixɔse ta nye gomenɔamesi si ta Europa Ƒe Amegbetɔ Ƒe Gomenɔamesiwo Ƒe Ðoɖowɔha kpɔ. *
Esi Ʋɔnudrɔ̃fea tso nya me kɔtɛe alea ta la, Feti kpɔ mɔ be Turkey dziɖuɖua aɖe asi le nya siwo wòtsɔ ɖe ye ŋu la ŋu. Turkey dziɖuɖua xe nugblẽfe si fe home nye euro 20,000 nɛ abe ale si Europa Ʋɔnudrɔ̃fea bia tso esi ene. Gake le ɣleti ene pɛ ko le Europa Ʋɔnudrɔ̃fea fe nyametsotso le Feti Demirtaş kple Turkey fe nyaa ŋu megbe la, Turkey fe Asrafoʋɔnudrɔ̃fea galé Feti de ga ɣleti eve kple afã ɖe asrafo fe hehexɔxɔ gbegbe ta. Feti tsɔ nyaa yi Asrafoʋɔnudrɔ̃fea gbɔ be woagbugbɔ adrɔ̃ na ye gake nyaa gakpɔtɔ le afi ma fifia.
Dukɔ Ƒofuawo Ƒe Kɔmiti Hã De Asrafo Ƒe Hehexɔxɔ Gbegbe Le Dzitsinya Ta Dzi
Turkey dziɖuɖua do toku Dukɔ Ƒofuawo Ƒe Amegbetɔwo Ƒe Gomenɔamesiwo Ŋuti Kɔmitia fe mɔfiame siwo woɖe ɖe go nyitsɔ laa hã. Le fe 2008 me la, Ðasefo eve siwo ŋkɔe nye Cenk Atasoy kple Arda Sarkut tsɔ nya ɖe Turkey dziɖuɖua ŋu le Dukɔ Ƒofuawo Ƒe Kɔmitia gbɔ be etu afɔkpo yewofe gomenɔamesi le ale si wodrɔ̃a ʋɔnu yewo edziedzi ɖe asrafo fe hehexɔxɔ gbegbe le dzitsinya ta la ta. Le efe nyametsotso si wòɖe go le March (Tedoxe) 29, 2012 dzi la, Dukɔ Ƒofuawo Ƒe Kɔmiti gblɔ be ŋutsuawo “fe mawudzixɔsewo tae wogbe be yewomaxɔ asrafo fe hehe o” eye “ʋɔnudɔdrɔ̃ wo kple wo dede ga nye afɔkpotutu wofe amegbetɔ fe gomenɔamesi eye wònye Dukɔwo Dome Dukɔmeviwo Kple Dunyahehawo Ƒe Gomenɔamesi Ƒe Nubabla fe Seti 18 lia fe memama 1 dzi dada.”
Aleke Turkey dziɖuɖua wɔ nu ɖe mɔfiame siawo ŋu? Wogabia tso ŋutsu eve siawo si kokoko be woanɔ yewo gbɔ vam ɣleti ene sia ɣleti ene * hena asrafo fe hehe xɔxɔ eye ne womeva o la, woade wo ga alo ado fe gbogbo aɖe na wo.
Yehowa Ðasefo siwo le Turkey ɖoe kplikpaa be yewoawɔ ɖe se si Biblia de be yewonelɔ̃ yewo nɔviwo la dzi. Ne Turkey dziɖuɖua yɔ Ðasefoawo be woava xɔ asrafo fe hehe la, ele be Ðasefo ɖe sia ɖe natso nya me le nu si wòawɔ la ŋu. Feti Demirtaş kple Ðasefo bubuwo ŋutɔwo kpɔe dzesii kɔtɛe aʋawɔnuwo tsɔtsɔ nye Biblia fe se kple yewofe dzitsinya fe mɔfiame dzi dada.
Ðekakpui siawo le mɔ kpɔm be yewofe dziɖuɖua awɔ ɖe se siwo dzi eya ŋutɔ da asi ɖo la dzi. Europa Ʋɔnudrɔ̃fea kple Dukɔ Ƒofuawo Ƒe Kɔmitia le mɔ kpɔm be Turkey dziɖuɖua awɔ ɖe yewofe nyametsotsowo dzi ahada asi ɖe asrafo fe hehexɔxɔ gbegbe le dzitsinya ta fe gomenɔamesisea dzi. Va se ɖe esime Turkey dziɖuɖua nawɔ ɖe nya sia dzi la, Turkey ɖeka to vovo le Europa Aɖaŋudeha me le ɖoɖo sia gome.
^ mm. 10 Esiae nye Europa Ʋɔnudrɔ̃fea fe nyametsotso gbãtɔ ku ɖe Turkey ŋu le asrafo fe hehexɔxɔ gbegbe le dzitsinya ta fe nyawo me. Le November (Adeɛmekpɔxe) 2011 me la, Ʋɔnudrɔ̃fea tso nya me wòde Ðasefo bubu aɖe si ŋkɔe nye Yunus Erçep la dzi. Wodrɔ̃ ʋɔnui zi 41 le fe 14 pɛ ko me le esi wògbe be yemaɖo Turkey-ʋakɔa me o ta.
^ mm. 14 Dziɖuɖua trɔ asi le amewo yɔyɔ hena asrafo fe hehexɔxɔ fe ɖoɖoa ŋu nyitsɔ laa, fifia ezu ɣleti etɔ̃ sia ɣleti etɔ̃.


text:
NU XƆASI SIWO LE MAWU ƑE NYA LA ME | EZEKIEL 42-45
Wogbugbɔ Tadedeagu Dzadzɛa Ðo Anyi!
Gbedoxɔ ŋuti ŋutega si Ezekiel kpɔ la na kakaɖedzi Yudatɔ susɔe wɔnutefe siwo nɔ aboyo me be woagbugbɔ tadedeagu dzadzɛa aɖo anyi. Egaɖo ŋku Yehowa fe nudidi kɔkɔ dzɔdzɔe siwo wòɖo na subɔsubɔ kɔkɔe la dzi na wo.
Nunɔlawo afia Yehowa fe nudidiwo ameawo
Ŋlɔ ale si kluvi nutefewɔla kple aɖaŋudzelaa kpe ɖe mía ŋu míekpɔ vovototo si le nu si mele dzadzɛ o kple nu si le dzadzɛ dome fe kpɔɖeŋu aɖewo ɖi. (kr 110-117)
Dukɔ la ado alɔ ame siwo Yehowa tia be woaxɔ ŋgɔ la
Mɔ kawo dzie míato ado alɔ hamemetsitsi siwo le hamea me?


text:
Alɔdzedɔwɔfe Kple Tsaɖiɖi Ŋuti Nyatakakawo
Míele kpewòm dzidzɔtɔe be nàva ɖi tsa le míafe alɔdzedɔwɔfewo kple agbalẽtafewo. Kpɔ alɔdzedɔwɔfeawo kple tsaɖiɣiwo.
Georgia
Aerodromis Dasahleba 13th Street, No. 10
TBILISI, 0182
GEORGIA
+995 32-276-23-59
Tsaɖiɖi
Dzoɖa va se ɖe Fiɖa
Ŋdi ga 8:30 va se ɖe ga 10 miniti 30 kple ŋdɔ ga 1 miniti 30 va se ɖe ɣetrɔ ga 3 miniti 30
Tsaɖiɖia axɔ miniti 30
Nu Ðedzesiwo
Míeɖea Biblia-srɔ̃gbalẽwo gɔme ɖe Azerbaijangbe, Georgiagbe kple Kurdish Cyrillic gbe me. Míewɔa odiowo kple videowo le gbe siawo me.


text:
NUSƆSRƆ̃ 5
Nu Kae Nye Mawu Ƒe Tameɖoɖo Na Anyigba La?
1. Nu ka tae Mawu wɔ anyigba la?
Yehowa tsɔ anyigba la na ŋutsuwo kple nyɔnuwo. Míafe afee wònye. Eya ta womewɔ atsu kple asi gbãtɔ, Adam kple Xawa, be woadzi ayɔ dzifo o—Mawu wɔ mawudɔlawo ɖe dzifo xoxo. (Hiob 38:4, 7) Ke boŋ, Mawu da ame gbãtɔ ɖe paradiso nyui aɖe si woyɔ be Eden la me. (1 Mose 2:15-17) Yehowa tsɔ mɔkpɔkpɔ si nye be woanɔ agbe tegbee le anyigba dzi la ɖo eya kple vi siwo wòava dzi la ŋkume.
Le gɔmedzedzea me la, Eden bɔa ɖeɖe koe nye paradiso. Ele na atsu kple asi gbãtɔ la be woadzi viwo woayɔ anyigba la dzi. Vivivi la, woava nye agbo ɖe anyigba bliboa dzi eye woawɔe wòazu paradiso. (1 Mose 1:28) Womatsrɔ̃ anyigba la akpɔ gbeɖe o. Anye amefomea fe afe tegbee.
2. Nu ka tae anyigba menye paradiso fifia o?
Adam kple Xawa meɖo to Mawu o, eya ta Yehowa nya wo le Eden bɔa me. Paradisoa me nɔnɔ fe mɔnukpɔkpɔa ge le amegbetɔwo si, eye ame aɖeke megate ŋu ɖoe anyi o. Biblia gblɔ be: “Wotsɔ anyigba de asi na nu vlo wɔlawo.”—Hiob 9:24.
Ðe Yehowa ɖe asi le tame si wòɖo ɖe amefomea ŋu le gɔmedzedzea me la ŋua? Ao! Eyae nye ŋusẽkatãtɔ la. Mate ŋu ado kpo nu o. (Yesaya 45:18) Agana nuwo nanɔ na amegbetɔfomea abe ale si wòɖoe be wòanɔ hafi la ene.
3. Aleke woawɔ agaɖo Paradiso la anyi?
Woagaɖo Paradiso anyi ɖe anyigba dzi ne Yesu, Fia si Mawu ɖo la, ɖe afɔ vevi aɖe. Le aʋa si woyɔna be Armagedon me la, Yesu anɔ ŋgɔ na mawudɔlawo woatsrɔ̃ ame siwo katã tsi tsitre ɖe Mawu ŋu. Eye Yesu ade Satana gaxɔ me fe 1,000. Mawu fe amewo ya atsi agbe, elabena Yesu akplɔ wo ahakpɔ wo ta. Woanɔ agbe tegbee le Paradiso me le anyigba dzi.
4. Ɣekaɣie fukpekpewo nu ayi?
Ɣekaɣie Mawu aɖe nu vlo wɔwɔ ɖa le anyigba dzi? Yesu gblɔ “dzesi” si aɖee afia be nuwuwua gogo la ɖi. Ale si xexea me fe nɔnɔmewo le fifia na amefomea fe agbetsitsi ɖo afɔku me, eye wònye kpeɖodzi be míele “nuɖoanyi sia fe nuwuɣi” la me.
Le Yesu fe fe 1,000 dziɖuɖu tso dzifo ɖe anyigbaa dzi me la, aɖe fukpekpewo katã ɖa. (Yesaya 9:5, 6; 11:9) Yesu anye Fia, eye wòaganye Nunɔlagã, si aɖe ame siwo lɔ̃ Mawu la fe nu vɔ̃wo ɖa. Ekema Mawu ato Yesu dzi aɖe dɔléle, amegãkuku kple ku ɖa.
5. Ame kawoe anɔ Paradisoa me le etsɔme?
Ame siwo ɖoa to Mawu lae anɔ Paradiso la me. (1 Yohanes 2:17) Yesu dɔ eyomedzelawo be woaɖadi ame fafawo eye woafia wo ale si woawɔ adze Mawu ŋu. Egbea la, Yehowa le kpekpem ɖe ame miliɔn geɖewo ŋu be woava nɔ agbe le Paradiso me le anyigba dzi le etsɔme. (Zefaniya 2:3) Le Yehowa Ðasefowo fe Fiaɖufe Akpatawo me la, amewo srɔ̃a ale si woanye srɔ̃ŋutsu kple vifofo nyuiwo, kpakple ale si woanye srɔ̃nyɔnu kple vidada nyuiwo. Ðeviwo kple wo dzilawo siaa dea ta agu ɖekae, eye wosrɔ̃a ale si woana nya nyui la naɖe vi na woe.


text:
9 Eye nyagblɔɖila Elisa yɔ nyagblɔɖilawo fe viwo dometɔ ɖeka gblɔ nɛ be: “Bla ali dzi, eye nàɖe abla atsɔ amigoe sia ɖe asi ayi Ramot-Gilead.+2 Ne èɖo afi ma la, di Yehu,+ Yehosafat vi, si nye Nimsi vi, le afi ma; na wòatso le nɔviawo dome, eye kplɔe yi xɔ ememetɔ la me.3 Tsɔ amigoe la nàkɔ ami ɖe tame nɛ agblɔ be, ‘Ale Yehowa gblɔe nye esi: “Mesi ami na wò be nànye fia ɖe Israel dzi.”’+ Emegbe nàʋu ʋɔa asi; mègalala o.”4 Eya ta nyagblɔɖilaa fe subɔvi la dze mɔ yi Ramot-Gilead.5 Esi wòɖo la, aʋakplɔlawo ɖi anyi. Eye wògblɔ be: “Amegã, mexɔ gbedeasi aɖe vɛ na wò.” Yehu biae be: “Mía dometɔ kae?” Eɖo eŋu be: “Amegã, wòe!”6 Ale Yehu tso yi afea me; eye subɔvi la kɔ ami la ɖe tame nɛ gblɔ be, “Ale Yehowa, Israel fe Mawu la, gblɔe nye esi: ‘Mesi ami na wò be nànye fia ɖe Yehowa fe dukɔ, Israel dzi.+7 Tsrɔ̃ wò afetɔ Ahab fe afe la, ne mabia hlɔ̃ ɖe nye subɔla nyagblɔɖilawo kple Yehowa subɔla siwo katã Izebel+ wu la fe ʋu ta.8 Ahab fe afe blibo la katã atsrɔ̃; eye matsrɔ̃ Ahab fe me ŋutsuwo* katã kple wɔnamanɔŋutɔ kpakple ame beliwo gɔ̃ hã ɖa le Israel.+9 Mawɔ Ahab fe afe la abe Yeroboam,+ Nebat vi, fe afe kple Baasa,+ Ahiya vi, fe afe ene.10 Eye avuwo aɖu Izebel keŋkeŋ le Yezreel-nyigba dzi,+ eye ame aɖeke maɖii o.’” Eye wòʋu ʋɔa hesi dzo.+11 Esi Yehu trɔ va efe afetɔ fe subɔviwo gbɔ la, wobiae be: “Eme faa? Nu ka tae aɖaʋatɔ sia va gbɔwò ɖo?” Ke egblɔ na wo be: “Miawo ŋutɔwo mienya ŋutsu sia kple nya si fomevi wògblɔnae.”12 Ke wogblɔ be: “Aʋatsoe! Gblɔe na mí dzro.” Eye wògblɔ be: “Ale kple ale wògblɔ nam ye nye esi, eye wògagblɔ be, ‘Ale Yehowa gblɔe nye esi: “Mesi ami na wò be nànye fia ɖe Israel dzi.”’”+13 Eye wo dometɔ ɖe sia ɖe wɔ kaba ɖe efe awu tsɔ da ɖe ete le atrakpuiawo dzi,+ eye wode asi kpẽkuku me hele gbɔgblɔm be: “Yehu zu fia!”+14 Ale Yehu,+ Yehosafat fe vi, Nimsi vi, ɖo nugbe ɖe Yehoram ŋu.Le ɣeyiɣi ma katã me la, Yehoram kple Israel blibo la le ŋudzɔ ɖe Siria-fia Hazael+ ŋu le Ramot-Gilead.+15 Emegbe Fia Yehoram gbugbɔ yi Yezreel+ be woakpɔ abi si Siriatɔwo de eŋu esime wòle aʋa wɔm kple Siria-fia Hazael la gbɔ nɛ.+Eye Yehu gblɔ be: “Ne mielɔ̃* ɖe edzi la, ekema ame aɖeke megasi tso dua me ayi aɖagblɔe le Yezreel o.”16 Eye Yehu ge ɖe efe tasiaɖam me hedze mɔ yina Yezreel, elabena Yehoram xɔ abi eye wòle aba dzi le afi ma, eye Yuda-fia Ahaziya va Yehoram kpɔ ge ɖa.17 Esi gbetakpɔla tɔ ɖe mɔ́ sesẽ la tame le Yezreel la, ekpɔ Yehu fe ameha si gbɔna la, enumake egblɔ be: “Mele ameha aɖe kpɔm.” Eye Yehoram gblɔ be: “Ðe sɔdola ɖeka ɖo ɖa, ne wòayi aɖado go wo abia be: ‘Ŋutifafa yea?’”18 Eya ta sɔdola ɖeka yi ɖado goe gblɔ be: “Ale fia la gblɔe nye esi, ‘Ŋutifafa yea?’” Ke Yehu gblɔ be: “‘Ŋutifafanya’ kae tsɔ gbɔwò? Va yi megbenye!”Eye gbetakpɔla la gagblɔ be: “Ame dɔdɔ la yi ɖaɖo wo gbɔ, ke metrɔ gbɔ o.”19 Ale wòdɔ sɔdola evelia ɖa, eye esi wòɖo wo gbɔ la, egblɔ be: “Ale fia la gblɔe nye esi, ‘Ŋutifafa yea?’” Ke Yehu gblɔ be: “‘Ŋutifafanya’ kae tsɔ gbɔwò? Va yi megbenye!”20 Eye gbetakpɔla la gagblɔ be: “Eyi ɖaɖo wo gbɔ, ke metrɔ gbɔ o; wofe tasiaɖamdodo ɖi Yehu, Nimsi tɔgbuiyɔvi* la tɔ, elabena edoa tasiaɖam abe aɖaʋatɔ ene.”21 Eye Yehoram gblɔ be: “Tsi sɔ ɖe tasiaɖam ŋu nam!” Ale wotsi sɔ ɖe efe aʋatasiaɖam la ŋu, eye Israel-fia Yehoram kple Yuda-fia Ahaziya+ dometɔ ɖe sia ɖe le eya ŋutɔ fe aʋatasiaɖam me, eye wodze mɔ yina Yehu kpe ge. Wotui le Yezreeltɔ Nabot+ fe agble me.22 Esi Yehoram kpɔ Yehu ko la, ebiae be: “Yehu, ŋutifafa yea?” Ke eɖo eŋu be: “Aleke ŋutifafa awɔ anɔ anyi, zi ale si dawò Izebel+ fe ahasiwɔwɔ kple efe dzosasa+ gbogboawo li?”23 Enumake Yehoram trɔ efe tasiaɖam be yeasi, eye wògblɔ na Ahaziya be: “Ahaziya, etrɔ mí to eme!”24 Ke Yehu vu efe da me, eye wòté megbe na Yehoram, eye aŋutrɔ la ŋɔ efe dzi ɖi go, ale wòmu dze efe tasiaɖam la me.25 Eye Yehu gblɔ na efe asrafomegã Bidkar be: “Kɔe fu gbe ɖe Nabot Yezreeltɔ la fe agble me.+ Ðo ŋku edzi be: Nye kpli wòe nɔ tasiaɖam dom le fofoa Ahab yome, esime Yehowa gblɔ nya sia ɖe eŋu be:+26 ‘“Esi mekpɔ Nabot fe ʋu+ kple viawo fe ʋu etsɔ ta la,” Yehowa ye gblɔe, “maɖo etefe+ na wò le agble sia me,” Yehowa ye gblɔe.’ Eya ta kɔe fu gbe ɖe agble la me le Yehowa fe nya la nu.”+27 Esi Yuda-fia Ahaziya+ kpɔ nu si nɔ dzɔdzɔm la, esi to mɔ si ɖo ta abɔmexɔ la gbɔ. (Emegbe Yehu ti eyome gblɔ be: “Mida nu eya hã!” Ale woda nui le tasiaɖam la me, le todzimɔ si yi Gur, si te ɖe Yibleam+ ŋu la dzi. Gake esi yi Megido eye wòku ɖe afi ma.28 Eye efe dɔlawo va kɔe ɖe tasiaɖam me yi Yerusalem, eye woɖii ɖe efe yɔdo me le tɔgbuiawo gbɔ le David Ƒe Du la me.+29 Ahab vi Yehoram fe fe wuiɖekɛlia mee Ahaziya+ zu fia ɖe Yuda dzi.)30 Esi Yehu va Yezreel+ la, Izebel+ see. Eya ta eɖo tu ɖe ŋku hedzra efe taɖa ɖo nyuie, eye wòdo mo ɖa to fesre nu kpɔ anyigba.31 Esi Yehu to agboa nu ge ɖe eme la, Izebel bia be: “Eme nyo na Zimri, efe afetɔ wula laa?”+32 Eye Yehu fɔ kɔ dzi kpɔ fesrea nu gblɔ be: “Ame kae le dzinye? Ame kae?”+ Enumake fiaŋume eve alo etɔ̃ do mo ɖa kpɔe le anyigba.33 Eye wògblɔ be: “Mitu asii fu anyi!” Ale wotu asii fu anyi, eye efe ʋu hlẽ ɖe glia kple sɔawo ŋu, eye Yehu do efe sɔwo to edzi fanyae.34 Azɔ ege ɖe eme, ɖu nu no nu, emegbe egblɔ be: “Meɖe kuku, miyi ɖakpɔ nyɔnu fifodeme sia gbɔ, ne miaɖii, elabena fiavinyɔnue.”+35 Esi woyi be yewoaɖii la, womekpɔ efe afi aɖeke o, negbe efe takoli kple afɔbayawo kpakple efe asibayawo ko.+36 Esi wotrɔ va gblɔe nɛ la, egblɔ be: “Esiae nye Yehowa fe nya,+ si wògblɔ ɖi to efe subɔla Eliya Tisbitɔ la dzi be, ‘Avuwo aɖu Izebel+ fe lã le Yezreel gble me.37 Eye Izebel fe kukua anɔ abe aɖu ene le Yezreel gble me, ale be womate ŋu agblɔ be: “Izebel ye nye esia” o.’”
Etenuŋɔŋlɔ
^ Egɔmeɖeɖe tẽe, “ame siwo ɖɔa aɖuɖɔ ɖe gli ŋu.” Enye Hebrigbe me nya si wozãna tsɔ ɖia gbɔ ŋutsuwo.


text:
Srɔ̃ŋutsuwo
—Miwɔ Nu Ðe Mia Srɔ̃wo Ŋu Nyuie
ALEKE wòle be srɔ̃ŋutsu nawɔ nu ɖe srɔ̃a ŋui? Tso ɖevime ke la, ame geɖe xɔe se be srɔ̃ŋutsu fe agbanɔamedzi vevitɔe nye be wòakpɔ efe fomea fe ganyawo gbɔ. Ke hã, togbɔ be nu geɖe sua srɔ̃nyɔnu aɖewo si hã, womekpɔa dzidzɔ o, eye ɖewo gɔ̃ hã tsia dzodzodzoe. Le kpɔɖeŋu me, Rosa, si nye Spaintɔ la gblɔ tso srɔ̃a ŋu be, “Ne míele amewo dome la, wosusuna be ame nyui aɖee srɔ̃nye nye, gake mewɔa nu ɖe ŋunye nyuie le afe me o.” Joy, si tso Nigeria la gblɔ be, “Ne mía kple srɔ̃nye fe susu mewɔ ɖeka le nane me o la, egblɔna be, ‘Ele be nàwɔ nu sia nu si megblɔ elabena srɔ̃wòe menye.’”
Aleke srɔ̃ŋutsu ate ŋu awɔ efe tanyenyea ŋu dɔ le lɔlɔ̃ me? Nu kawoe srɔ̃ŋutsu ate ŋu awɔ be dzi nanɔ srɔ̃a dzɔm eye afea me nanye ‘gbɔɖemefe’ nɛ?
NYA SI BIBLIA GBLƆ TSO SRƆ̃ŊUTSU ƑE TANYENYE ŊU
Togbɔ be le Mawu ŋkume la, srɔ̃ŋutsu kple srɔ̃nyɔnu wosɔ hã la, Biblia gblɔ be ɖofe vovovoe le wo si le fomea me. Romatɔwo 7:2 gblɔ be nyɔnu si ɖe srɔ̃ la le “srɔ̃a fe se” te. Abe ale si ko woɖoa ame ɖe dɔ ɖe sia ɖe nu ene la, nenema kee Mawu tsɔ srɔ̃ŋutsu la ɖo tatɔe na srɔ̃a. (1 Korintotɔwo 11:3) Srɔ̃ŋutsua ye wòle na be wòaxɔ ŋgɔ le afea me.
Srɔ̃ŋutsuwo, aleke wòle be miawɔ ɖofe si Mawu de mia si la ŋu dɔe? Biblia gblɔ be: “Miyi edzi mialɔ̃ mia srɔ̃wo abe ale si ko Kristo la hã lɔ̃ hame la . . . ene.” (Efesotɔwo 5:25) Ɛ̃, togbɔ be Yesu Kristo meɖe srɔ̃ kpɔ o hã la, kpɔɖeŋu si wòɖo ɖi la ate ŋu akpe ɖe ŋuwò nàzu srɔ̃ŋutsu nyui. Na míakpɔ ale si wòate ŋu akpe ɖe ŋuwòe ɖa.
ALE SI YESU NƆ AGBEE LA NYE KPƆÐEŊU DEBLIBO NA SRƆ̃ŊUTSUWO
Yesu dina be yeafa akɔ na amewo eye yeana wofe agbawo nanɔ wodzoe. Yesu gblɔ na ame siwo wote ɖe anyi kple ame siwo fe kuxiwo zu agba le wo dzi la katã be: “Miva gbɔnye, . . . eye mana gbɔdzɔe mi.” (Mateo 11:28, 29) Zi geɖe la, ekpɔa amewo fe kuxiwo gbɔ na wo eye wòkpena ɖe wo ŋu be woate ɖe Yehowa ŋu. Eya ta mewɔ nuku o be amewo dina be yewoanɔ Yesu gbɔ, elabena woka ɖe edzi be ana agba nanɔ wodzoe na yewo!
Ale si srɔ̃ŋutsuwo ate ŋu asrɔ̃ Yesu fe kpɔɖeŋuae. Di mɔ siwo dzi nàto aɖe srɔ̃wòa fe agbaawo dzi kpɔtɔ nɛ. Srɔ̃nyɔnu aɖewo sena le wo ɖokuiwo me abe Rosa ene; efa konyi be: “Amegbɔnɔvi gbɔlo koe menye na srɔ̃nye.” Gake to vovo na esia la, ŋutsu aɖe si ŋkɔe nye Kweku, si fe srɔ̃ɖeɖe me nyo la gblɔ be: “Zi geɖe la, mebiaa srɔ̃nye be nu kae mate ŋu awɔ atsɔ akpe asi ɖe eŋu hã. Esi melɔ̃e ta la, nye ŋutɔ metsona le ɖokuinye si kpea asi ɖe eŋu le afemedɔwo wɔwɔ me.”
Yesu bua ame ŋu eye wòsea veve ɖe ame nu hã. Nyɔnu dahe aɖe nɔ fu kpem le dɔléle vɔ̃ɖi aɖe si me fe 12 sɔŋ. Esi wòsee be Yesu le dɔ dam na amewo nukutɔe la, “enɔ gbɔgblɔm [na eɖokui] be: ‘Ne meka asi efe awudziwuiwo teti ŋu la, mahaya.’” Nyatefee wòto! Ete ɖe Yesu ŋu heka asi efe awutoga, eye wòhaya enumake. Togbɔ be ame siwo kpɔ etefe la dometɔ aɖewo fo nya ta be nyɔnua da se dzi hã la, Yesu ya de dzesii be nue te ɖe edzi vevie. * Eya ta egblɔ nɛ be: ‘Vinyenyɔnu, wò lãme nehaya tso dɔléle vɔ̃ɖi sia me.’ Menye ɖeko Yesu medo ŋukpee alo ka mo nɛ o, ke enyae hã be efe dɔlélea ye na wòwɔ nu nenema. Eto esia dzi ɖe ame si fomevi wònye la fia
Ale si srɔ̃ŋutsuwo ate ŋu asrɔ̃ Yesu fe kpɔɖeŋuae. Ne lãme mele kɔkɔm na srɔ̃wò o la, wɔ nu ɖe eŋu ameŋububutɔe eye nàgbɔ dzi ɖi nɛ. Dze agbagba nàtsɔ ɖokuiwò aɖo etefe eye nàse nu si tae wòle nu wɔm le mɔ aɖe nu la gɔme. Le kpɔɖeŋu me, Ricardo gblɔ be: “Ne mede dzesii be srɔ̃nye le dziku dom kabakaba la, medzea agbagba etɔxɛe be magawɔ nu si agado vevesese nɛ o.”
Yesu ɖo dze kple efe nusrɔ̃lawo. Yesu ɖea nu me na efe nusrɔ̃lawo nyuie eye wòɖoa dze kpli wo faa. Egblɔ be: “Nu siwo katã mese tso Fofonye gbɔ la, mena mienya wo.” (Yohanes 15:15) Enye nyatefe be ɣeaɖewoɣi la, Yesu dina be ye ɖeɖe yeanɔ anyi ade ŋugble ahado gbe ɖa. Gake zi geɖe la, egblɔa efe dzimenyawo na efe nusrɔ̃lawo. Le zã si do ŋgɔ hafi woawui abe nu vlo wɔla ene me la, egblɔ na wo anukwaretɔe be yefe “luʋɔ le nu xam vevie” le fu siwo yeava kpe la ta. (Mateo 26:38) Ne Yesu xɔlɔ̃awo wɔ nu wòte ɖe edzi hã la, medzudzɔa nufofo na wo gbeɖe o.
Ale si srɔ̃ŋutsuwo ate ŋu asrɔ̃ Yesu fe kpɔɖeŋuae. Kɔ dzi me nàɖo dze kple srɔ̃wòa faa. Srɔ̃nyɔnu aɖe ate ŋu afa konyi be ye srɔ̃ ɖoa dze kple amewo faa le gbɔme, gake ezia ɖoɖoe le afe me. Gake to vovo na esia la, Ana ya gblɔ be ye srɔ̃ kɔa dzi me ɖoa dze kpli ye faa. Egblɔ kpee be: “Mekpɔe be elɔ̃m vevie, eye mía kplii dome le kplikplikpli.”
Mègagbe nufofo na srɔ̃wòa atsɔ anɔ to hem nɛ o. Nyɔnu aɖe gblɔ be: “Ne srɔ̃nye do dziku ɖe ŋunye la, mègafo nu nam o ŋkeke geɖe. Enana mebua fɔ ɖokuinye eye mesena le ɖokuinye be nyemeɖi naneke o.” Gake Edwin ya dzea agbagba srɔ̃a Yesu fe kpɔɖeŋua. Egblɔ be: “Ne srɔ̃nye do dziku nam la, nyemeɖenɛ fiana enumake o, ke boŋ media ɣeyiɣi si sɔ nyuie be míafo nu tso kuxia ŋu ahakpɔ egbɔ.”
Joy, si fe nya míegblɔ le gɔmedzedzea me la kpɔe be tso esime Yehowa Ðasefowo dze Biblia sɔsrɔ̃ gɔme kple ye srɔ̃ la, efe nɔnɔme trɔ. Joy gblɔ be: “Etrɔ ŋutɔ eye wòle agbagba dzem vevie be yeazu srɔ̃ŋutsu lɔ̃ame si srɔ̃a Yesu fe kpɔɖeŋu.” Biblia nusɔsrɔ̃ sia le vi ɖem na atsu kple asi miliɔn geɖe. Wò hã èdi be woasrɔ̃ Biblia kpli yea? Ne èdii la, ekema bia Yehowa Ðasefowo dometɔ ɖeka ne wòasrɔ̃ Biblia kpli wò, eye womaxɔ ga aɖeke le asiwò o.
^ mm. 10 Le Mose fe Sea nu la, nɔnɔme si me nyɔnu sia le la na eŋu mekɔ o, eye woabu ame sia ame si ŋu wòaka asii la ame makɔmakɔe.


text:
Anyɔŋɔnɔe Ƒomevi Aɖe
AME geɖe agblɔ be enya kpɔ ŋutɔ, ame bubuwo agblɔ be enana ame fe nu kuna. Efe afɔti le lɛe, efe fuwo bɔbɔ, efe ŋkuwo lolo hedo hɔ̃ɔ. Efe didime nye sentimeta 12 kple afã, efe kpekpeme anɔ abe gram 114 ene. Lã si woyɔna be anyɔŋɔnɔe la fomevi aɖee míewɔnɛ.
Mina míalé ŋku ɖe Filipinetɔwo fe anyɔŋɔnɔe fomevi sia ŋu vie. Efe ŋkuwo, towo, asiwo, afɔtiwo, afɔwo kple asike fe lolome mesɔ ɖe efe ametia fe lolome nu o. Gake ŋkuléle ɖe lã wɔnuku sia ŋu nyuie ana míade dzesi nu wɔdɔɖeamedzi aɖewo tso eŋu.
EƑE NUSESE: Lã sia si fe to le falɛfalɛe abe pepa ene la tea ŋu fɔa to dzi eye wòtea ŋu ŋea to hã. Etea ŋu sea gbeɖiɖi suetɔ kekeake gɔ̃ hã. Ale si efe to ɖa alea kpena ɖe eŋu wòfoa asa na lã lénuwo abe dzatawo ene, eye wòkpena ɖe eŋu hã be wòtea ŋu sea efe nulélewo fe ŋkɔ. Le zã me la, lã sia fe towo trɔna ɖe bɔtriwo, babawo, adoŋgowo, xewo kple akpɔkplɔwo fe gbeɖiɖi ŋu. Eye wòtrɔa kɔ kpɔa nu si wòdi be yealé la kple efe ŋku hɔ̃ mawo.
EƑE LÉLE ÐE NU ŊU: Wowɔ lã sia fe asiwo ale gbegbe be etea ŋu léa ati lɛlɛwo. Nanewo le efe asibidɛwo nu siwo le abe ʋu fe taya gɔme ene siwo nana be wòtea ŋu léna ɖe nu ŋu sesĩe. Ne ele alɔ̃ dɔm gɔ̃ hã la, eléna ɖe nu si ŋu wòle la ŋu goŋgoŋ. Nu mawo ke le efe asike legbe la gɔme siwo nana be wòlina ɖi sesĩe va se ɖe esime wònyɔ.
EƑE NUKPƆKPƆ: Lã siwo naa no vi la dometɔ aɖeke fe ŋku melolo de etɔ nu ne wotsɔe sɔ kple efe ametia fe lolome o. Le nyatefe me la, anyɔŋɔnɔe fomevi sia fe ŋku lolo wu efe ahɔhɔ̃! Lã sia metea ŋu troa efe ŋkuwo o; ɖeko wòkpɔa nu tẽe. Ðe esia doa kplamatsɛa? Kura o. Efe kɔ bɔbɔ ale gbegbe be etea ŋu trɔna ɖe megbe le go eveawo katã me.
EƑE NULÉLE: Ale si efe afɔwo didi nana wòtea ŋu dzona meta 6 si wu efe ametia fe didime fe tefe 40! Ne lã sue sia di be yealé nu la, etia kpo le vivitia me, efe asiwo nɔa keke ɖi, eye wòyina ɖadzea nu si wòdi be yealé la dzi pɛpɛpɛ.
Lã sia metea ŋu nɔa agbe le gadza me o, elabena elɔ̃a nudzodzoeviwo ɖuɖu agbagbee eye melɔ̃na hã be woaka asi ye ŋu o. Ke hã, lã tɔxɛ sia fe nu gakpɔtɔ wɔa nuku na Filipinetɔwo. Avemelã ŋkuhɔ̃ sia si fe nu léa dzi na ame la fe akpa ɖe sia ɖe kloe wɔa dɔ ɖe ame dzi.


text:
NYATI SI LE AKPAA DZI | MAWU FIAÐUƑE LA—VI KAE WÒAÐE NA WÒ?
Mawu Fiaɖufe La
—Vi Kae Wòaɖe Na Wò?
Ðikeke mele o be ède dzesii le nyati gbãtɔawo me be Mawu Fiaɖufea le vevie na Yehowa Ðasefowo ŋutɔ. Ðewohĩ yayra siwo ŋu wofo nu tsoe, siwo Mawu Fiaɖufea ahe vɛ le etsɔme, la dometɔ aɖewo hã wɔ nuku na wò. Eya ta ɖewohĩ àbia ɖokuiwò be ɖe ŋugbedodo mawo gbegbe ate ŋu ava eme nyatefe mahã.
Esɔ be èbu nuwo ŋu nenema wu be nàxɔ wo katã dzi ase ko. (Lododowo 14:15) Le mɔ aɖe nu la, míate ŋu atsɔ wò nuŋububu alea asɔ kple ale si Beroiatɔwo * wɔ nui le blema. Esi Beroiatɔwo se Fiaɖufe ŋuti nya nyuia zi gbãtɔ la, woxɔ nya la, gake womexɔe le esi wòsɔ kple nu si dim wole be yewoase ta ko o. Ke boŋ wodzro Ŋɔŋlɔawo me tsitotsito be yewoakpɔe ɖa ‘be nya siawo le eme hã.’ (Dɔwɔwɔwo 17:11) Ne míagblɔe la, efia be Beroiatɔwo tsɔ nya nyui si wose la sɔ kple nu si Ŋɔŋlɔawo gblɔ. Ɣeyiɣi aɖe megbe la, wova ka ɖe edzi be nya nyui si yewose la nye nyatefenya siwo tso Mawu fe Nya la me vavã.
Yehowa Ðasefowo le kpewòm be wò hã nàdzro Biblia me abe Beroiatɔwo ke ene. Adzɔ dzi na mí be míasrɔ̃ Biblia kpli wò femaxee ale be nàte ŋu atsɔ nu siwo dzi Yehowa Ðasefowo xɔ se tso Mawu Fiaɖufea ŋu la asɔ kple nu si Biblia fia.
Menye ɖeko Biblia sɔsrɔ̃ akpe ɖe ŋuwò nànya nu si Mawu Fiaɖufea nye ko evɔ o, ke akpe ɖe ŋuwò hã nàkpɔ ŋuɖoɖo na agbemebiabia vevi aɖewo.
Ƒo wo katã ta la, Biblia sɔsrɔ̃ akpe ɖe ŋuwò ‘nàte ɖe Mawu ŋu.’ (Yakobo 4:8) Zi ale si nèle tetem ɖe Mawu ŋu la, zi nenemae nàkpɔe be Mawu Fiaɖufea ahe yayra geɖe vɛ na wò
^ mm. 4 Beroia nye blema Makedonia fe dugã aɖe.


text:
AGBEMEŊUTINYA
Katoliko Sista Siwo Va Ke Ðe Nyatefea Ŋu
ƑE GEÐEE nye esi va yi la, yonyemetɔ Araceli do ɣli ɖe tanye kple dziku be: “Dzudzɔ nya ma. Nyemedi be mase nya aɖeke tso miafe subɔsubɔ ma ŋu o. Ekua dzi nam ŋutɔ. Te ɖa le gbɔnye!” Efe nyawo te ɖe dzinye vevie. Mexɔ fe 91 fifia eye megaɖoa ŋku nya mawo dzi kokoko. Gake abe ale si Nyagblɔla 7:8 gblɔe ene la, “nu fe nuwuwu nyo wu efe gɔmedzedze.”—Felisa.
Felisa: Wodzim ɖe fome dahe aɖe me le Spania. Katolikotɔwoe míenye, eye fomea doa vevie mawusubɔsubɔ. Míafe fometɔ 13 sɔŋ nye fadawo alo wɔa dɔ na sɔlemehaa. Nɔnye fe nɔgã viŋutsu aɖe nye fada kple nufiala le Katoliko suku aɖe. Esi wòku la, Papa John Paul II (alo, Jean-Paul II) gblɔ be woaɖoe ame kɔkɔe. Tɔnye nye gbede, eye nɔnye wɔa agbledɔ. Mí ame enyi ye wodzi, eye nyee nye tsitsia.
Dukɔmeviʋa dze egɔme le Spania esi mexɔ fe 12. Le aʋaa megbe la, wode tɔnye gaxɔ me le esi wòfoa nu tsia tre ɖe dziɖuɖua ŋu ta. Mía dzi kpɔkpɔ va nɔ sesẽm na nɔnye. Eya ta ekplɔ yonyemetɔ etɔ̃ siwo nye Araceli, Lauri kple Ramoni yi Katoliko sistakpɔme (alo, sistafeme) le Bilbao-dugã me. Woakpɔ nu aɖu le afi ma ya teti.
Araceli: Ɣemaɣi mexɔ fe 14, Lauri xɔ fe 12, eye Ramoni xɔ fe 10. Míesusua míafe fomea ŋutɔ. Dɔ si wode mía si le sistakpɔme ye nye be míadzra tefea ɖo. Le fe eve megbe la, sista (alo, ma sœur) siawo ɖo mí ɖe sistakpɔ gã aɖe si le Zaragoza, si nye ame tsitsiwo dzikpɔfe, la me. Wonana míewɔa dɔ sesẽ hedzraa nuɖafea ɖo, eye ɖeɖi tea mía ŋu belibeli.
Felisa: Esi yonyemetɔwo yi Zaragoza la, nɔnye kple nyruinye si nye nutoa me fada ɖoe be yewoakplɔ nye hã ayi afi ma. Wofe susue nye be mabu le ŋutsuvi aɖe si lɔ̃ nye nya gbɔ la fe ŋkuta. Menɔ mɔ kpɔm vevie be mayi sistakpɔa me elabe melɔ̃ Mawu. Medea tsɔtsi ɣesiaɣi eye wòdzroam be mava zu Katolikotɔwo fe mawunyagblɔla le Afrika abe nɔɖinye viŋutsu ene.
Gake esi meva ɖo sistakpɔa me la, mekpɔe be nyemate ŋu awɔ nu geɖe si dim menɔ o. Sistawo melɔ̃ ɖe edzi be mayi aɖasubɔ Mawu le dukɔ bubu me abe ale si mekpɔ mɔe ene o. Eya ta metrɔ yi afe le fe ɖeka megbe heva nɔ nyruinye si nye fada la gbɔ. Mewɔa afemedɔwo nɛ, eye nye kplii míezãa Rosario tsɔ doa gbe ɖa fiẽ sia fiẽ. Melɔ̃a sefofowo ɖoɖo nyuie ɖe tsɔtsixɔa me kple atsyɔ̃ɖoɖo na Maria kple “ame kɔkɔewo” fe kpetatawo.
Araceli: Le Zaragoza la, meka atam gbãtɔ si ana mava zu sista. Emegbe sistawo ɖoe be yewoama nye kple nɔvinyeawo dome. Eya ta woɖom ɖe sistakpɔme le Madrid eye woɖo Lauri ɖe Valencia. Gake Ramoni ya kpɔtɔ nɔ Zaragoza. Le Madrid la, meka atam evelia be mazu sista. Ame geɖewo va tsia sistakpɔa me, wo dometɔ aɖewo nye sukuviwo kple ame tsitsiwo. Eya ta vovo menɔa mía ŋu kura o. Mewɔa dɔ le sistawo fe dɔnɔkɔdzi.
Menɔ mɔ kpɔm vevie na nu siwo mawɔ abe sista ene. Mesusu be míazã ɣeyiɣi geɖe ɖe Biblia xexlẽ kple esɔsrɔ̃ ŋu. Gake mekui wòɖuɖu. Ame aɖeke mexlẽa Biblia kaka ahayi nu fo ge tso Mawu alo Yesu ŋu o. Mesrɔ̃ Latingbe, eye mesrɔ̃ nu tso Katolikotɔwo fe “ame kɔkɔewo” ŋu hesubɔa Maria. Gake míezãa ɣeyiɣi akpa gãtɔ ɖe dɔ sesẽwo wɔwɔ ŋu.
Nɔnɔmea te ɖe dzinye eye metsi dzimaɖi. Ewɔ nam be ɖe wòle be mawɔ dɔ si ana makpɔ ga akpe ɖe nye fomea ŋu tsɔ wu be manɔ afi sia anɔ dɔ wɔm kɔ ɖe kotoku me na ame bubuwo. Eya ta megblɔ na míafe sistagã be medi be madzo. Gake elém tu ɖe xɔ sue aɖe me. Esusu be tohehe sia ana matrɔ susu atsi anyi.
Sistawo ɖem le xɔ suea me, gake esi wokpɔ be meɖoe kplikpaa be madzo la, wogatum ɖe xɔ suea me ake. Wowɔ esia zi etɔ̃, eyome wogblɔ nam be mate ŋu adzo ne meŋlɔ nya siawo ɖi: “Mele dzodzom le afi sia le esi medi be masubɔ Satana ke menye Mawu o ta.” Ðeko melulu. Medi vevie be madzo gake menye to nya mawo ŋɔŋlɔ dzi o. Mlɔeba, megblɔ nya sia nya na nunɔla aɖe. Ebia mɔ le bisiɔp gbɔ eye wogaɖom ɖe Zaragoza sistakpɔme. Esi menɔ afi ma ɣleti ʋɛ aɖewo la, woɖe asi le ŋunye medzo. Le esia megbe kpuie la, Lauri kple Ramoni hã dzo le kpɔa me.
AGBALẼ SI DE TƆTƆ MÍA DOME
Felisa: Emegbe meɖe srɔ̃ eye meyi ɖanɔ Cantabria, le Spania. Megadea sɔleme edziedzi. Kwasiɖa aɖe gbe esi meyi gbedoxɔ me la, fada la gblɔ kple dziku be, “Mikpɔ agbalẽ sia ɖa!” Etsɔ Nyatefe, Si Kplɔa Ame Yia Agbe Mavɔ Mee gbalẽa fia mí. Eye wògblɔ be: “Ne ame aɖe na agbalẽ sia mi la, mitsɔe vɛ nam alo mitsɔe fu gbe!”
Agbalẽ ma menɔ asinye o, gake medi vevie be ɖe nasu asinye. Ŋkeke ʋɛ aɖewo megbe la, nyɔnu eve va fo ʋɔ nam. Yehowa Ðasefowoe, eye wona agbalẽ siam. Mexlẽ agbalẽ bliboa zã ma me. Esi nyɔnuawo gatrɔ va la, wobiam nenye be madi be yewoasrɔ̃ Biblia kplim, eye melɔ̃.
Medina ɣesiaɣi be nye nu nadze Mawu ŋu. Eya ta esi mesrɔ̃ nyatefe si ku ɖe Yehowa ŋu la, meva lɔ̃e vevie. Medi be magblɔ eŋunya na ame sia ame. Le fe 1973 me la, mexɔ nyɔnyrɔ. Ɣesiaɣi si wòanya wɔ la, meɖoa dze tso nyatefea ŋu na nye fometɔwo. Gake womelɔ̃na o; vevietɔ nɔvinyenyɔnu Araceli te tɔ ɖe edzi be metra mɔ.
Araceli: Esi wowɔ fum le sistakpɔa me ta la, dzi kuam vevie eye nye subɔsubɔha meganyoa ŋunye o. Gake megadea sɔleme Kwasiɖagbewo, eye mezãa Rosario tsɔ doa gbe ɖa gbe sia gbe. Medi vevie be manya Biblia, eya ta mebia Mawu be wòakpe ɖe ŋunye. Ɣemaɣie Felisa gblɔ nu siwo wòsrɔ̃ ŋu nya nam. Enɔ dzidzɔ kpɔm ɖe efe dzixɔse yeyea ŋu ale gbegbe be mebu be ɖe wòto tagbɔ nɛ. Nye susu mewɔ ɖeka kple etɔ kura o.
Metrɔ yi Madrid henɔ dɔ wɔm le afi ma, eye emegbe meɖe srɔ̃. Esi feawo va nɔ yiyim la, mekpɔe be tsɔtsidelawo menɔa agbe ɖe Yesu fe nufiafiawo nu o. Eya ta medzudzɔ tsɔtsidede. Nyemegaxɔ “ame kɔkɔewo” kple dzo mavɔ fe nufiafiawo dzi se o, eye mekpɔe be fada aɖeke mate ŋu atsɔ nu vɔ̃wo ake o. Metsɔ nɔnɔmewɔwɔ siwo nɔ asinye la katã fu gbe. Nyemenya ɣemaɣi ne afɔ nyuitɔ ɖem mele ya o. Dzi ɖe le fonye, gake meyi edzi do gbe ɖa na Mawu be: “Medi be manya wò. Kpe ɖe ŋunye dzro!” Meɖo ŋku edzi be Yehowa Ðasefowo fo ʋɔ nam zi geɖe, gake nyemedea nu eme na wo o. Nyemegaka ɖe subɔsubɔha aɖeke dzi o.
Ɣemaɣi nɔvinye Lauri nɔ France, eye Ramoni hã nɔ Spania. Le fe 1980 me lɔfo la, Yehowa Ðasefowo dze Biblia sɔsrɔ̃ gɔme kpli wo. Mexɔe se be ɖeko wonɔ wo blem abe Felisa ke ene. Emegbe Angelines, si nye nye afelika, va zu xɔ̃nye vevi. Yehowa Ðasefoe eya hã nye. Angelines kple srɔ̃a biam zi geɖe nenye be madi be woasrɔ̃ Biblia kplim. Togbɔ be megblɔ be nyemegatsɔ ɖeke le subɔsubɔnyawo me o hã la, wokpɔe be medi be manya Biblia. Mlɔeba eglom, megblɔ be: “Yoo, madi be masrɔ̃ nua ne míelɔ̃ be mazã nye ŋutɔ nye Biblia!” Biblia gɔmeɖeɖe si nye Nácar-Colunga ye nɔ asinye.
BIBLIA NA MÍEVA WƆ ÐEKA
Felisa: Esi mexɔ nyɔnyrɔ le fe 1973 me la, Ðasefo siwo anɔ abe 70 ene ye nɔ Cantabria fe fiadu Santander me. Míezɔa mɔ legbewo hafi ɖoa amewo gbɔ le kɔfe alafa siwo le nuto mawo me la me. Eya ta míeɖoa bɔs, eye emegbe míeɖoa ʋu suewo yina tso kɔfe me yi kɔfe me.
Mesrɔ̃ Biblia kple ame geɖewo eye wo dometɔ 11 xɔ nyɔnyrɔ. Ame siwo mesrɔ̃ nu kplii dometɔ akpa gãtɔ nye Katolikotɔwo. Eya ta megbɔa dzi ɖi na wo. Abe ale si wònɔ le gonyeme ene la, axɔ ɣeyiɣi hafi woava nya be ɖe yewotra mɔ. Menya be Biblia sɔsrɔ̃ kple Yehowa fe gbɔgbɔ kɔkɔea koe ate ŋu akpe ɖe ame ŋu be wòatrɔ susu ahanya nyatefea. (Hebritɔwo 4:12) Srɔ̃nye Bienvenido si nye kpovitɔ tsã xɔ nyɔnyrɔ le fe 1979 me, eye nɔnye dze Biblia sɔsrɔ̃ gɔme etefe medidi hafi wòku o.
Araceli: Esi Yehowa Ðasefowo dze Biblia sɔsrɔ̃ gɔme kplim la, mebui gbã be nyemate ŋu aka ɖe wo dzi o. Gake ʋɛʋɛʋɛ la, nye susu trɔ. Menye Biblia koe Ðasefowo fiaa amewo o, ke wonɔa agbe ɖe efe nufiafiawo hã nu. Meva xɔ Yehowa dzi se heka ɖe Biblia dzi, eye esia na mekpɔ dzidzɔ. Nye afelikawo de dzesii be mele dzidzɔ kpɔm eye wogblɔ nam be: “Araceli, tiatia si nèwɔa nyo, lé eme ɖe asi!”
Meɖo ŋku edzi be medo gbe ɖa be: “Yehowa, akpe na wò be nègbɔ dzi ɖi nam, eye nèna mɔnukpɔkpɔ geɖem be meke ɖe nu si dim mele, si nye Biblia me nyatefea, ŋu mlɔeba.” Emegbe meɖe kuku na nɔvinye Felisa hã ɖe nya tɔame siwo megblɔ nɛ la ta. Tso ɣemaɣi la, míegahea nya o, ke boŋ míeɖoa dze viviwo tso Biblia me. Le fe 1989 me la, mexɔ nyɔnyrɔ esi mexɔ fe 61.
Felisa: Fifia mexɔ fe 91. Srɔ̃nye ku, eye nyemegate ŋu le geɖe wɔm o. Gake mexlẽa Biblia gbe sia gbe, eye medea kpekpeawo heɖea gbefã ɣesiaɣi si mate ŋui.
Araceli: Medina be mafo nu tso Yehowa ŋu na Katoliko fada kple sista ɖe sia ɖe si medo goe, ɖewohĩ esi menɔ wo dome tsã tae. Wo dometɔ aɖewo lɔ̃ míedzro Biblia me eye woxɔ agbalẽwo kple magazinewo. Meɖoa ŋku fada aɖe koŋ dzi. Esi míedzro Biblia me zi ɖeka zi eve aɖewo megbe la, elɔ̃ ɖe nyatefea dzi. Gake ebiam be: “Fifia metsi, afi ka yi ge mala? Nu kae nye hameviwo kple nye fometɔwo agblɔ?” Meɖo eŋu nɛ be: “Ke nu kae Mawu ya agblɔ?” Nya sia wɔ dɔ ɖe edzi ŋutɔ eye wòlé blanui. Gake edze abe dzi menɔ efo be wòawɔ tɔtrɔ o ene.
Nyemaŋlɔ gbe si gbe srɔ̃nye gblɔ nam be yedi be yeade kpekpea kplim la be akpɔ gbeɖe o. Exɔ fe 80 esi wòde kpekpea zi gbãtɔ eye tso ema dzi la, ɖeke metoa eŋu o. Wosrɔ̃ Biblia kplii eye wòzu gbefãɖela. Meɖoa ŋku ale si mí ame evea míese vivi le gbefãɖeɖedɔa me dzi. Srɔ̃nye ku ɣleti eve do ŋgɔ na efe nyɔnyrɔxɔgbe.
Felisa: Esi medze Yehowa subɔsubɔ gɔme la, yonyemetɔ etɔ̃awo tsi tre ɖe ŋunye. Gake woawo hã wova xɔ nyatefea. Le nyatefe me la, esia na mele dzidzɔ kpɔm ale gbegbe. Tso ekema dzi la, míewɔ ɖeka heɖoa dze tso mía Mawu lɔlɔ̃a Yehowa kple efe Nya la ŋu! Eye mí katã míele Yehowa subɔm kple dzidzɔ. *
^ mm. 29 Fifia Araceli xɔ fe 87, Felisa xɔ fe 91, eye Ramoni xɔ fe 83. Wokpɔtɔ le Yehowa subɔm nutefewɔwɔtɔe. Lauri hã wɔ nutefe na Yehowa va se ɖe esime wòku le fe 1990 me.


text:
ŊUTINYA 44
Rahab Ɣla Ŋkutsalawo
ŊUTSU siawo ɖo dzɔgbevɔ̃e me. Ele be woasi ne menye nenema o la, woawu wo. Wonye Israeltɔ ŋkutsalawo, eye nyɔnu, si le kpekpem ɖe wo ŋu lae nye Raxab. Raxab fe afe, si me wòle la le Yerixo-dua fe gli dzi. Na míakpɔ nusita amesiawo ɖo dzɔgbevɔ̃e me la ɖa.
Israel-viwo le klalo be woatso Yordan-tɔsisia age ɖe Kanaan-nyigba dzi. Gake hafi woayi la, Yosua dɔ ŋkutsala eveawo. Egblɔ na wo be: ‘Miyi miaɖalé ŋku ɖe anyigba la kple Yerixo-dua ŋuti.’
Esi ŋkutsalawo yi Yerixo la, woyi Raxab feme. Gake ame aɖe gblɔ na Yerixo-fia la be: ‘Israeltɔ eve va afisia le zã me be woatsa ŋku le anyigba la dzi.’ Esi fia se nya sia la, edɔ amewo ɖe Raxab, eye woɖe gbe nɛ be: ‘Ðe ŋutsu, siwo le afewò me la do goe!’ Gake Raxab ɣla ŋkutsalawo ɖe efe xɔta. Eyata egblɔ be: ‘Ŋutsu aɖewo va nye afeme ya, gake nyemenya afisi wotso o. Wodzo esime anyigba le tsyɔtsyɔm hafi wodo agbo la. Ne mieɖe abla la, miate ŋu axe wo!’ Eyata ŋutsuawo ti wo yome.
Esi wodzo la, Raxab ɖe abla yi ɖe xɔta. Egblɔ na ŋkutsalawo be: ‘Menya be Yehowa le anyigba sia tsɔ ge na mi. Míese alesi wòna Ƒudzĩe la mie esime miedzo le Egipte, kple alesi miewu Sixon- kple Og-fiawoe. Menyo dɔme na mi, eyata taflatse mido ŋugbe nam be yewoanyo dɔme nam. Miɖe fofonye kple danye, kple nɔvinyeŋutsu kple nɔvinyenyɔnuwo.’
Ŋkutsalawo do ŋugbe be yewoaɖe wo, gake ele be Raxab nawɔ nane hafi. Ŋkutsalawo gblɔ be: ‘Xɔ ka dzẽ sia nàsa ɖe wò fesre nu, eye nàfo wò fometɔwo katã nu fu ɖe ɖokuiwò gbɔ. Eye ne mí katã míetrɔ va Yerixo xɔ ge, eye míekpɔ ka sia le wò fesre nu la, míagawu ame aɖeke le afewò me o.’ Esi ŋkutsalawo trɔ yi Yosua gbɔ la, wogblɔ nusiwo katã dzɔ la nɛ.


text:
Akpa 7 Lia Ƒe Ŋgɔdonya
Akpa sia fo nu tso Fia Saul kple Fia David fe ŋutinya si fe didime ade fe 80 la ŋu. Le gɔmedzezea la, Saul bɔbɔ eɖokui eye wòvɔ̃a Mawu, gake etefe medidi o efe nɔnɔme trɔ eye wògbe be yemawɔ ɖe Yehowa fe mɔfiamewo dzi o. Yehowa gbee, eye wògblɔ na Samuel be wòasi ami na David wòazu Israel-fia yeye. Saul si nɔ ŋu ʋãm te kpɔ zi geɖe be yeawu David, gake David meɖo etefe nɛ o. Saul viŋutsu Yonatan nya be Yehowa ye tia David, eya ta ewɔ nutefe na David. David wɔ nu vɔ̃ gãwo, gake megbe Yehowa fe amehehe gbeɖe o. Ne dzilae nènye la kpe ɖe viwòa ŋu wòakpɔ ale si wòle vevie be wòawɔ ɖe Yehowa fe mɔfiamewo dzi ɣesiaɣi.
LE AKPA SIA
Israel-fia Gbãtɔ
Mawu ɖo ʋɔnudrɔ̃lawo na Israel-viwo be woakplɔ wo, gake wobia be woaɖo fia na yewo. Samuel si ami na Saul be wòanye fia gbãtɔ, gake emegbe Yehowa gbe Saul. Nu ka tae?
David Kple Goliat
Yehowa tia David be wòanye Israel-fia yeye, eye David ɖee fia be yedze nyatefe.
David Kple Saul
Nu ka tae ŋutsu eve siawo dometɔ ɖeka lé fu nɔvia, eye aleke ame si wolé fui la wɔ nui?
Nutefewɔla Yonatan Si Mevɔ̃na O
Fia viŋutsua dze xɔlɔ̃ David.
Fia David Wɔ Nu Vɔ̃
Nyametsotso gbegblẽwo wɔwɔ nana wokpea fu.